pli: santaṁ vāssa vicikicchaṁ “atthissa vicikicchā”ti pajānāti, asantaṁ vāssa vicikicchaṁ “natthissa vicikicchā”ti pajānāti, yathā ca anuppannāya vicikicchāya uppādo hoti tañca pajānāti, yathā ca uppannāya vicikicchāya pahānaṁ hoti tañca pajānāti, yathā ca pahīnāya vicikicchāya āyatiṁ anuppādo hoti tañca pajānāti.


nikaya: vb

layer: root

title_pli: Vibhaṅga Satipaṭṭhānavibhaṅga

pli: Santaṁ vāssa satisambojjhaṅgaṁ “atthissa satisambojjhaṅgo”ti pajānāti, asantaṁ vāssa satisambojjhaṅgaṁ “natthissa satisambojjhaṅgo”ti pajānāti, yathā ca anuppannassa satisambojjhaṅgassa uppādo hoti tañca pajānāti, yathā ca uppannassa satisambojjhaṅgassa bhāvanāya pāripūrī hoti tañca pajānāti.


pli: Santaṁ vāssa dhammavicayasambojjhaṅgaṁ …pe…


pli: santaṁ vāssa vīriyasambojjhaṅgaṁ …pe…


pli: santaṁ vāssa pītisambojjhaṅgaṁ …pe…


pli: santaṁ vāssa passaddhisambojjhaṅgaṁ …pe…


pli: santaṁ vāssa samādhisambojjhaṅgaṁ …pe…


pli: santaṁ vāssa upekkhāsambojjhaṅgaṁ “atthissa upekkhāsambojjhaṅgo”ti pajānāti, asantaṁ vāssa upekkhāsambojjhaṅgaṁ “natthissa upekkhāsambojjhaṅgo”ti pajānāti, yathā ca anuppannassa upekkhāsambojjhaṅgassa uppādo hoti tañca pajānāti, yathā ca uppannassa upekkhāsambojjhaṅgassa bhāvanāya pāripūrī hoti tañca pajānāti.


pli: So taṁ nimittaṁ āsevati bhāveti bahulīkaroti, svāvatthitaṁ vavatthapeti.


pli: So taṁ nimittaṁ āsevitvā bhāvetvā bahulīkaritvā svāvatthitaṁ vavatthapetvā ajjhattabahiddhā dhammesu cittaṁ upasaṁharati.


pli: Kathañca bhikkhu ajjhattabahiddhā dhammesu dhammānupassī viharati?


pli: Idha bhikkhu santaṁ vā kāmacchandaṁ “atthi kāmacchando”ti pajānāti, asantaṁ vā kāmacchandaṁ “natthi kāmacchando”ti pajānāti, yathā ca anuppannassa kāmacchandassa uppādo hoti tañca pajānāti, yathā ca uppannassa kāmacchandassa pahānaṁ hoti tañca pajānāti, yathā ca pahīnassa kāmacchandassa āyatiṁ anuppādo hoti tañca pajānāti.


pli: Santaṁ vā byāpādaṁ …pe…


pli: santaṁ vā thinamiddhaṁ …pe…


pli: santaṁ vā uddhaccakukkuccaṁ …pe…


pli: santaṁ vā vicikicchaṁ “atthi vicikicchā”ti pajānāti, asantaṁ vā vicikicchaṁ “natthi vicikicchā”ti pajānāti, yathā ca anuppannāya vicikicchāya uppādo hoti tañca pajānāti, yathā ca uppannāya vicikicchāya pahānaṁ hoti tañca pajānāti, yathā ca pahīnāya vicikicchāya āyatiṁ anuppādo hoti tañca pajānāti.


pli: Santaṁ vā satisambojjhaṅgaṁ “atthi satisambojjhaṅgo”ti pajānāti, asantaṁ vā satisambojjhaṅgaṁ “natthi satisambojjhaṅgo”ti pajānāti, yathā ca anuppannassa satisambojjhaṅgassa uppādo hoti tañca pajānāti, yathā ca uppannassa satisambojjhaṅgassa bhāvanāya pāripūrī hoti tañca pajānāti.


pli: Santaṁ vā dhammavicayasambojjhaṅgaṁ …pe…


pli: santaṁ vā vīriyasambojjhaṅgaṁ …pe…


pli: santaṁ vā pītisambojjhaṅgaṁ …pe…


pli: santaṁ vā passaddhisambojjhaṅgaṁ …pe…


pli: santaṁ vā samādhisambojjhaṅgaṁ …pe…


pli: santaṁ vā upekkhāsambojjhaṅgaṁ “atthi upekkhāsambojjhaṅgo”ti pajānāti, asantaṁ vā upekkhāsambojjhaṅgaṁ “natthi upekkhāsambojjhaṅgo”ti pajānāti, yathā ca anuppannassa upekkhāsambojjhaṅgassa uppādo hoti tañca pajānāti, yathā ca uppannassa upekkhāsambojjhaṅgassa bhāvanāya pāripūrī hoti tañca pajānāti.


pli: Evaṁ bhikkhu ajjhattabahiddhā dhammesu dhammānupassī viharati ātāpī sampajāno satimā vineyya loke abhijjhādomanassaṁ.


pli: “Anupassī”ti.


pli: Tattha katamā anupassanā?


pli: Yā paññā pajānanā …pe… amoho dhammavicayo sammādiṭṭhi—


pli: ayaṁ vuccati “anupassanā”.


pli: Imāya anupassanāya upeto hoti samupeto upāgato samupāgato upapanno sampanno samannāgato.


pli: Tena vuccati “anupassī”ti.


pli: “Viharatī”ti.


pli: Iriyati vattati pāleti yapeti yāpeti carati viharati.


pli: Tena vuccati “viharatī”ti.


pli: “Ātāpī”ti.


pli: Tattha katamo ātāpo?


pli: Yo cetasiko vīriyārambho …pe… sammāvāyāmo—


pli: ayaṁ vuccati “ātāpo”.


pli: Iminā ātāpena upeto hoti …pe… samannāgato.


pli: Tena vuccati “ātāpī”ti.


pli: “Sampajāno”ti.


pli: Tattha katamaṁ sampajaññaṁ?


pli: idaṁ vuccati “sampajaññaṁ”.


pli: Iminā sampajaññena upeto hoti …pe… samannāgato.


pli: Tena vuccati “sampajāno”ti.


pli: “Satimā”ti.


pli: Tattha katamā sati?


pli: Yā sati anussati …pe… sammāsati—


pli: ayaṁ vuccati “sati”.


pli: Imāya satiyā upeto hoti …pe… samannāgato.


pli: Tena vuccati “satimā”ti.


pli: “Vineyya loke abhijjhādomanassan”ti.


pli: Tattha katamo loko?


pli: Teva dhammā loko.


pli: Pañcapi upādānakkhandhā loko.


pli: Ayaṁ vuccati “loko”.


pli: Tattha katamā abhijjhā?


pli: Yo rāgo sārāgo …pe… cittassa sārāgo—


pli: ayaṁ vuccati “abhijjhā”.


pli: Tattha katamaṁ domanassaṁ?


pli: Yaṁ cetasikaṁ asātaṁ cetasikaṁ dukkhaṁ cetosamphassajaṁ asātaṁ dukkhaṁ vedayitaṁ cetosamphassajā asātā dukkhā vedanā—


pli: idaṁ vuccati “domanassaṁ”.


pli: Iti ayañca abhijjhā idañca domanassaṁ imamhi loke vinītā honti paṭivinītā santā samitā vūpasantā atthaṅgatā abbhatthaṅgatā appitā byappitā sositā visositā byantīkatā.


pli: Tena vuccati “vineyya loke abhijjhādomanassan”ti.


pli: Dhammānupassanāniddeso.


pli: Suttantabhājanīyaṁ.


pli: 2. Abhidhammabhājanīya


pli: Cattāro satipaṭṭhānā—


pli: idha bhikkhu kāye kāyānupassī viharati, vedanāsu vedanānupassī viharati, citte cittānupassī viharati, dhammesu dhammānupassī viharati.


pli: Kathañca bhikkhu kāye kāyānupassī viharati?


pli: Idha bhikkhu yasmiṁ samaye lokuttaraṁ jhānaṁ bhāveti niyyānikaṁ apacayagāmiṁ diṭṭhigatānaṁ pahānāya paṭhamāya bhūmiyā pattiyā vivicceva kāmehi …pe… paṭhamaṁ jhānaṁ upasampajja viharati dukkhapaṭipadaṁ dandhābhiññaṁ kāye kāyānupassī, yā tasmiṁ samaye sati anussati sammāsati satisambojjhaṅgo maggaṅgaṁ maggapariyāpannaṁ—


pli: idaṁ vuccati “satipaṭṭhānaṁ”.


pli: Avasesā dhammā satipaṭṭhānasampayuttā.


pli: Kathañca bhikkhu vedanāsu vedanānupassī viharati?


pli: Idha bhikkhu yasmiṁ samaye lokuttaraṁ jhānaṁ bhāveti niyyānikaṁ apacayagāmiṁ diṭṭhigatānaṁ pahānāya paṭhamāya bhūmiyā pattiyā vivicceva kāmehi …pe… paṭhamaṁ jhānaṁ upasampajja viharati dukkhapaṭipadaṁ dandhābhiññaṁ vedanāsu vedanānupassī, yā tasmiṁ samaye sati anussati sammāsati satisambojjhaṅgo maggaṅgaṁ maggapariyāpannaṁ—


pli: Kathañca bhikkhu citte cittānupassī viharati?


pli: Idha bhikkhu yasmiṁ samaye lokuttaraṁ jhānaṁ bhāveti niyyānikaṁ apacayagāmiṁ diṭṭhigatānaṁ pahānāya paṭhamāya bhūmiyā pattiyā vivicceva kāmehi …pe… paṭhamaṁ jhānaṁ upasampajja viharati dukkhapaṭipadaṁ dandhābhiññaṁ citte cittānupassī, yā tasmiṁ samaye sati anussati sammāsati satisambojjhaṅgo maggaṅgaṁ maggapariyāpannaṁ—


pli: Kathañca bhikkhu dhammesu dhammānupassī viharati?


pli: Idha bhikkhu yasmiṁ samaye lokuttaraṁ jhānaṁ bhāveti niyyānikaṁ apacayagāmiṁ diṭṭhigatānaṁ pahānāya paṭhamāya bhūmiyā pattiyā vivicceva kāmehi …pe… paṭhamaṁ jhānaṁ upasampajja viharati dukkhapaṭipadaṁ dandhābhiññaṁ dhammesu dhammānupassī, yā tasmiṁ samaye sati anussati sammāsati satisambojjhaṅgo maggaṅgaṁ maggapariyāpannaṁ—


pli: Tattha katamaṁ satipaṭṭhānaṁ?


pli: Idha bhikkhu yasmiṁ samaye lokuttaraṁ jhānaṁ bhāveti niyyānikaṁ apacayagāmiṁ diṭṭhigatānaṁ pahānāya paṭhamāya bhūmiyā pattiyā vivicceva kāmehi …pe… paṭhamaṁ jhānaṁ upasampajja viharati dukkhapaṭipadaṁ dandhābhiññaṁ, tasmiṁ samaye phasso hoti …pe… avikkhepo hoti.


pli: Ime dhammā kusalā.


pli: Tasseva lokuttarassa kusalassa jhānassa katattā bhāvitattā vipākaṁ vivicceva kāmehi …pe… paṭhamaṁ jhānaṁ upasampajja viharati dukkhapaṭipadaṁ dandhābhiññaṁ suññataṁ kāye kāyānupassī, yā tasmiṁ samaye sati anussati sammāsati satisambojjhaṅgo maggaṅgaṁ maggapariyāpannaṁ—


pli: Tasseva lokuttarassa kusalassa jhānassa katattā bhāvitattā vipākaṁ vivicceva kāmehi …pe… paṭhamaṁ jhānaṁ upasampajja viharati dukkhapaṭipadaṁ dandhābhiññaṁ suññataṁ vedanāsu vedanānupassī, yā tasmiṁ samaye sati anussati sammāsati satisambojjhaṅgo maggaṅgaṁ maggapariyāpannaṁ—


pli: Tasseva lokuttarassa kusalassa jhānassa katattā bhāvitattā vipākaṁ vivicceva kāmehi …pe… paṭhamaṁ jhānaṁ upasampajja viharati dukkhapaṭipadaṁ dandhābhiññaṁ suññataṁ citte cittānupassī, yā tasmiṁ samaye sati anussati sammāsati satisambojjhaṅgo maggaṅgaṁ maggapariyāpannaṁ—


pli: Tasseva lokuttarassa kusalassa jhānassa katattā bhāvitattā vipākaṁ vivicceva kāmehi …pe… paṭhamaṁ jhānaṁ upasampajja viharati dukkhapaṭipadaṁ dandhābhiññaṁ suññataṁ dhammesu dhammānupassī, yā tasmiṁ samaye sati anussati sammāsati satisambojjhaṅgo maggaṅgaṁ maggapariyāpannaṁ—


pli: Tasseva lokuttarassa kusalassa jhānassa katattā bhāvitattā vipākaṁ vivicceva kāmehi …pe… paṭhamaṁ jhānaṁ upasampajja viharati dukkhapaṭipadaṁ dandhābhiññaṁ suññataṁ, yā tasmiṁ samaye sati anussati sammāsati satisambojjhaṅgo maggaṅgaṁ maggapariyāpannaṁ—


pli: Abhidhammabhājanīyaṁ.


pli: 3. Pañhāpucchaka


pli: Cattāro satipaṭṭhānā—


pli: idha bhikkhu kāye kāyānupassī viharati ātāpī sampajāno satimā vineyya loke abhijjhādomanassaṁ, vedanāsu vedanānupassī viharati ātāpī sampajāno satimā vineyya loke abhijjhādomanassaṁ, citte cittānupassī viharati ātāpī sampajāno satimā vineyya loke abhijjhādomanassaṁ, dhammesu dhammānupassī viharati ātāpī sampajāno satimā vineyya loke abhijjhādomanassaṁ.


pli: Catunnaṁ satipaṭṭhānānaṁ kati kusalā, kati akusalā, kati abyākatā …pe… kati saraṇā, kati araṇā?


pli: 3.1. Tika


pli: Siyā kusalā, siyā abyākatā …pe….


pli: Siyā sukhāya vedanāya sampayuttā, siyā adukkhamasukhāya vedanāya sampayuttā.


pli: Siyā vipākā siyā vipākadhammadhammā.


pli: Anupādinnaanupādāniyā.


pli: Asaṅkiliṭṭhaasaṅkilesikā.


pli: Siyā savitakkasavicārā, siyā avitakkavicāramattā, siyā avitakkaavicārā.


pli: Siyā pītisahagatā, siyā sukhasahagatā, siyā upekkhāsahagatā.


pli: Neva dassanena na bhāvanāya pahātabbā.


pli: Neva dassanena na bhāvanāya pahātabbahetukā.


pli: Siyā apacayagāmino, siyā nevācayagāmināpacayagāmino.


pli: Siyā sekkhā, siyā asekkhā.


pli: Appamāṇā.


pli: Appamāṇārammaṇā.


pli: Paṇītā.


pli: Siyā sammattaniyatā, siyā aniyatā.


pli: Na maggārammaṇā, siyā maggahetukā, siyā maggādhipatino, siyā na vattabbā “maggahetukā”tipi, “maggādhipatino”tipi.


pli: Siyā uppannā, siyā anuppannā, siyā uppādino.


pli: Siyā atītā, siyā anāgatā, siyā paccuppannā.


pli: Na vattabbā “atītārammaṇā”tipi, “anāgatārammaṇā”tipi, “paccuppannārammaṇā”tipi.


pli: Siyā ajjhattā, siyā bahiddhā, siyā ajjhattabahiddhā.


pli: Bahiddhārammaṇā.


pli: Anidassanaappaṭighā.


pli: 3.2. Duka


pli: Na hetū.


pli: Sahetukā.


pli: Hetusampayuttā.


pli: Na vattabbā hetū ceva sahetukā cāti, sahetukā ceva na ca hetū.


pli: Na vattabbā hetū ceva hetusampayuttā cāti, hetusampayuttā ceva na ca hetū.


pli: Na hetū sahetukā.


pli: Sappaccayā.


pli: Saṅkhatā.


pli: Anidassanā.


pli: Appaṭighā.


pli: Arūpā.


pli: Lokuttarā.


pli: Kenaci viññeyyā, kenaci na viññeyyā.


pli: No āsavā.


pli: Anāsavā.


pli: Āsavavippayuttā.


pli: Na vattabbā “āsavā ceva sāsavā cā”tipi, “sāsavā ceva no ca āsavā”tipi.


pli: Na vattabbā “āsavā ceva āsavasampayuttā cā”tipi, “āsavasampayuttā ceva no ca āsavā”tipi.


pli: No saṁyojanā …pe…


pli: no ganthā …pe…


pli: no oghā …pe…


pli: no yogā …pe…


pli: no nīvaraṇā …pe…


pli: no parāmāsā …pe…


pli: sārammaṇā.


pli: No cittā.


pli: Cetasikā.


pli: Cittasampayuttā.


pli: Cittasaṁsaṭṭhā.


pli: Cittasamuṭṭhānā.


pli: Cittasahabhuno.


pli: Cittānuparivattino.


pli: Cittasaṁsaṭṭhasamuṭṭhānā.


pli: Cittasaṁsaṭṭhasamuṭṭhānasahabhuno.


pli: Cittasaṁsaṭṭhasamuṭṭhānānuparivattino.


pli: Bāhirā.


pli: No upādā.


pli: Anupādinnā.


pli: No upādānā …pe…


pli: no kilesā …pe…


pli: na dassanena pahātabbā, na bhāvanāya pahātabbā.


pli: Na dassanena pahātabbahetukā.


pli: Na bhāvanāya pahātabbahetukā.


pli: Siyā savitakkā, siyā avitakkā.


pli: Siyā savicārā, siyā avicārā.


pli: Siyā sappītikā, siyā appītikā.


pli: Siyā pītisahagatā, siyā na pītisahagatā.


pli: Siyā sukhasahagatā, siyā na sukhasahagatā.


pli: Siyā upekkhāsahagatā, siyā na upekkhāsahagatā.


pli: Na kāmāvacarā.


pli: Na rūpāvacarā.


pli: Na arūpāvacarā.


pli: Apariyāpannā.


pli: Siyā niyyānikā, siyā aniyyānikā.


pli: Siyā niyatā, siyā aniyatā.


pli: Anuttarā.


pli: Araṇāti.


pli: Pañhāpucchakaṁ.


pli: Satipaṭṭhānavibhaṅgo niṭṭhito.


title_pli: Vibhaṅga Sammappadhānavibhaṅga

pli: Vibhaṅga


pli: Sammappadhānavibhaṅga


pli: 1. Suttantabhājanīya


pli: Cattāro sammappadhānā—


pli: idha bhikkhu anuppannānaṁ pāpakānaṁ akusalānaṁ dhammānaṁ anuppādāya chandaṁ janeti vāyamati vīriyaṁ ārabhati cittaṁ paggaṇhāti padahati, uppannānaṁ pāpakānaṁ akusalānaṁ dhammānaṁ pahānāya chandaṁ janeti vāyamati vīriyaṁ ārabhati cittaṁ paggaṇhāti padahati, anuppannānaṁ kusalānaṁ dhammānaṁ uppādāya chandaṁ janeti vāyamati vīriyaṁ ārabhati cittaṁ paggaṇhāti padahati, uppannānaṁ kusalānaṁ dhammānaṁ ṭhitiyā asammosāya bhiyyobhāvāya vepullāya bhāvanāya pāripūriyā chandaṁ janeti vāyamati vīriyaṁ ārabhati cittaṁ paggaṇhāti padahati.


pli: Kathañca bhikkhu anuppannānaṁ pāpakānaṁ akusalānaṁ dhammānaṁ anuppādāya chandaṁ janeti vāyamati vīriyaṁ ārabhati cittaṁ paggaṇhāti padahati?


pli: Tattha katame anuppannā pāpakā akusalā dhammā?


pli: Tīṇi akusalamūlāni—


pli: lobho, doso, moho.


pli: Tadekaṭṭhā ca kilesā.


pli: Taṁsampayutto vedanākkhandho, saññākkhandho, saṅkhārakkhandho, viññāṇakkhandho;


pli: taṁsamuṭṭhānaṁ kāyakammaṁ vacīkammaṁ manokammaṁ—


pli: ime vuccanti “anuppannā pāpakā akusalā dhammā”.


pli: Iti imesaṁ anuppannānaṁ pāpakānaṁ akusalānaṁ dhammānaṁ anuppādāya chandaṁ janeti vāyamati vīriyaṁ ārabhati cittaṁ paggaṇhāti padahati.


pli: “Chandaṁ janetī”ti.


pli: Tattha katamo chando?


pli: Yo chando chandikatā kattukamyatā kusalo dhammacchando—


pli: ayaṁ vuccati “chando”.


pli: Imaṁ chandaṁ janeti sañjaneti uṭṭhapeti samuṭṭhapeti nibbatteti abhinibbatteti.


pli: Tena vuccati “chandaṁ janetī”ti.


pli: “Vāyamatī”ti.


pli: Tattha katamo vāyāmo?


pli: Yo cetasiko vīriyārambho …pe… sammāvāyāmo—


pli: ayaṁ vuccati “vāyāmo”.


pli: Iminā vāyāmena upeto hoti samupeto upāgato samupāgato upapanno sampanno samannāgato.


pli: Tena vuccati “vāyamatī”ti.


pli: “Vīriyaṁ ārabhatī”ti.


pli: Tattha katamaṁ vīriyaṁ?


pli: idaṁ vuccati “vīriyaṁ”.


pli: Imaṁ vīriyaṁ ārabhati samārabhati āsevati bhāveti bahulīkaroti.


pli: Tena vuccati “vīriyaṁ ārabhatī”ti.


pli: “Cittaṁ paggaṇhātī”ti.


pli: Tattha katamaṁ cittaṁ?


pli: Yaṁ cittaṁ mano mānasaṁ …pe… tajjāmanoviññāṇadhātu—


pli: idaṁ vuccati “cittaṁ”.


pli: Imaṁ cittaṁ paggaṇhāti sampaggaṇhāti upatthambheti paccupatthambheti.


pli: Tena vuccati “cittaṁ paggaṇhātī”ti.


pli: “Padahatī”ti.


pli: Tattha katamaṁ padhānaṁ?


pli: Yo cetasiko vīriyārambho …pe… sammāvāyāmo—


pli: idaṁ vuccati “padhānaṁ”.


pli: Iminā padhānena upeto hoti …pe… samannāgato.


pli: Tena vuccati “padahatī”ti.


pli: Kathañca bhikkhu uppannānaṁ pāpakānaṁ akusalānaṁ dhammānaṁ pahānāya chandaṁ janeti vāyamati vīriyaṁ ārabhati cittaṁ paggaṇhāti padahati?


pli: Tattha katame uppannā pāpakā akusalā dhammā?


pli: Tīṇi akusalamūlāni—


pli: lobho, doso, moho.


pli: Tadekaṭṭhā ca kilesā.


pli: Taṁsampayutto vedanākkhandho, saññākkhandho, saṅkhārakkhandho, viññāṇakkhandho, taṁsamuṭṭhānaṁ kāyakammaṁ vacīkammaṁ manokammaṁ—


pli: ime vuccanti “uppannā pāpakā akusalā dhammā”.


pli: Iti imesaṁ uppannānaṁ pāpakānaṁ akusalānaṁ dhammānaṁ pahānāya chandaṁ janeti vāyamati vīriyaṁ ārabhati cittaṁ paggaṇhāti padahati.


pli: “Chandaṁ janetī”ti.


pli: Tattha katamo chando?


pli: Yo chando chandikatā kattukamyatā kusalo dhammacchando—


pli: ayaṁ vuccati “chando”.


pli: Imaṁ chandaṁ janeti sañjaneti uṭṭhapeti samuṭṭhapeti nibbatteti abhinibbatteti.


pli: Tena vuccati “chandaṁ janetī”ti.


pli: “Vāyamatī”ti.


pli: Tattha katamo vāyāmo?


pli: Yo cetasiko vīriyārambho …pe… sammāvāyāmo—


pli: ayaṁ vuccati “vāyāmo”.


pli: Iminā vāyāmena upeto hoti …pe… samannāgato.


pli: Tena vuccati “vāyamatī”ti.


pli: “Vīriyaṁ ārabhatī”ti.


pli: Tattha katamaṁ vīriyaṁ?


pli: idaṁ vuccati “vīriyaṁ”.


pli: Imaṁ vīriyaṁ ārabhati samārabhati āsevati bhāveti bahulīkaroti.


pli: Tena vuccati “vīriyaṁ ārabhatī”ti.


pli: “Cittaṁ paggaṇhātī”ti.


pli: Tattha katamaṁ cittaṁ?


pli: Yaṁ cittaṁ mano mānasaṁ …pe… tajjāmanoviññāṇadhātu—


pli: idaṁ vuccati “cittaṁ”.


pli: Imaṁ cittaṁ paggaṇhāti sampaggaṇhāti upatthambheti paccupatthambheti.


pli: Tena vuccati “cittaṁ paggaṇhātī”ti.


pli: “Padahatī”ti.


pli: Tattha katamaṁ padhānaṁ?


pli: Yo cetasiko vīriyārambho …pe… sammāvāyāmo—


pli: idaṁ vuccati “padhānaṁ”.


pli: Iminā padhānena upeto hoti …pe… samannāgato.


pli: Tena vuccati “padahatī”ti.


pli: Kathañca bhikkhu anuppannānaṁ kusalānaṁ dhammānaṁ uppādāya chandaṁ janeti vāyamati vīriyaṁ ārabhati cittaṁ paggaṇhāti padahati?


pli: Tattha katame anuppannā kusalā dhammā?


pli: Tīṇi kusalamūlāni—


pli: alobho, adoso, amoho.


pli: Taṁsampayutto vedanākkhandho, saññākkhandho, saṅkhārakkhandho, viññāṇakkhandho, taṁsamuṭṭhānaṁ kāyakammaṁ, vacīkammaṁ, manokammaṁ—


pli: ime vuccanti “anuppannā kusalā dhammā”.


pli: Iti imesaṁ anuppannānaṁ kusalānaṁ dhammānaṁ uppādāya chandaṁ janeti vāyamati vīriyaṁ ārabhati cittaṁ paggaṇhāti padahati.


pli: “Chandaṁ janetī”ti …pe…


pli: “vāyamatī”ti …pe…


pli: “vīriyaṁ ārabhatī”ti …pe…


pli: “cittaṁ paggaṇhātī”ti …pe…


pli: “padahatī”ti.


pli: Tattha katamaṁ padhānaṁ?


pli: Yo cetasiko vīriyārambho …pe… sammāvāyāmo—


pli: idaṁ vuccati “padhānaṁ”.


pli: Iminā padhānena upeto hoti …pe… samannāgato.


pli: Tena vuccati “padahatī”ti.


pli: Kathañca bhikkhu uppannānaṁ kusalānaṁ dhammānaṁ ṭhitiyā asammosāya bhiyyobhāvāya vepullāya bhāvanāya pāripūriyā chandaṁ janeti vāyamati vīriyaṁ ārabhati cittaṁ paggaṇhāti padahati?


pli: Tattha katame uppannā kusalā dhammā?


pli: Tīṇi kusalamūlāni—


pli: alobho, adoso, amoho.


pli: Taṁsampayutto vedanākkhandho, saññākkhandho, saṅkhārakkhandho, viññāṇakkhandho, taṁsamuṭṭhānaṁ kāyakammaṁ vacīkammaṁ manokammaṁ—


pli: ime vuccanti “uppannā kusalā dhammā”.


pli: Iti imesaṁ uppannānaṁ kusalānaṁ dhammānaṁ ṭhitiyā asammosāya bhiyyobhāvāya vepullāya bhāvanāya pāripūriyā chandaṁ janeti vāyamati vīriyaṁ ārabhati cittaṁ paggaṇhāti padahati.


pli: “Ṭhitiyā”ti.


pli: Yā ṭhiti so asammoso, yo asammoso so bhiyyobhāvo, yo bhiyyobhāvo taṁ vepullaṁ, yaṁ vepullaṁ sā bhāvanā, yā bhāvanā sā pāripūrī.


pli: “Chandaṁ janetī”ti …pe…


pli: “vāyamatī”ti …pe…


pli: “vīriyaṁ ārabhatī”ti …pe…


pli: “cittaṁ paggaṇhātī”ti …pe…


pli: padahatīti.


pli: Tattha katamaṁ padhānaṁ?


pli: Yo cetasiko vīriyārambho …pe… sammāvāyāmo—


pli: idaṁ vuccati “padhānaṁ”.


pli: Iminā padhānena upeto hoti …pe… samannāgato.


pli: Tena vuccati “padahatī”ti.


pli: Suttantabhājanīyaṁ.


pli: 2. Abhidhammabhājanīya


pli: Cattāro sammappadhānā—


pli: idha bhikkhu anuppannānaṁ pāpakānaṁ akusalānaṁ dhammānaṁ anuppādāya chandaṁ janeti vāyamati vīriyaṁ ārabhati cittaṁ paggaṇhāti padahati, uppannānaṁ pāpakānaṁ akusalānaṁ dhammānaṁ pahānāya chandaṁ janeti vāyamati vīriyaṁ ārabhati cittaṁ paggaṇhāti padahati, anuppannānaṁ kusalānaṁ dhammānaṁ uppādāya chandaṁ janeti vāyamati vīriyaṁ ārabhati cittaṁ paggaṇhāti padahati, uppannānaṁ kusalānaṁ dhammānaṁ ṭhitiyā asammosāya bhiyyobhāvāya vepullāya bhāvanāya pāripūriyā chandaṁ janeti vāyamati vīriyaṁ ārabhati cittaṁ paggaṇhāti padahati.


pli: Kathañca bhikkhu anuppannānaṁ pāpakānaṁ akusalānaṁ dhammānaṁ anuppādāya chandaṁ janeti vāyamati vīriyaṁ ārabhati cittaṁ paggaṇhāti padahati?


pli: Idha bhikkhu yasmiṁ samaye lokuttaraṁ jhānaṁ bhāveti niyyānikaṁ apacayagāmiṁ diṭṭhigatānaṁ pahānāya paṭhamāya bhūmiyā pattiyā vivicceva kāmehi …pe… paṭhamaṁ jhānaṁ upasampajja viharati dukkhapaṭipadaṁ dandhābhiññaṁ, tasmiṁ samaye anuppannānaṁ pāpakānaṁ akusalānaṁ dhammānaṁ anuppādāya chandaṁ janeti vāyamati vīriyaṁ ārabhati cittaṁ paggaṇhāti padahati.


pli: “Chandaṁ janetī”ti.


pli: Tattha katamo chando?


pli: Yo chando chandikatā kattukamyatā kusalo dhammacchando—


pli: ayaṁ vuccati “chando”.


pli: Imaṁ chandaṁ janeti sañjaneti uṭṭhapeti samuṭṭhapeti nibbatteti abhinibbatteti.


pli: Tena vuccati “chandaṁ janetī”ti.


pli: “Vāyamatī”ti.


pli: Tattha katamo vāyāmo?


pli: Yo cetasiko vīriyārambho …pe… sammāvāyāmo vīriyasambojjhaṅgo maggaṅgaṁ maggapariyāpannaṁ—


pli: ayaṁ vuccati “vāyāmo”.


pli: Iminā vāyāmena upeto hoti samupeto upāgato samupāgato upapanno sampanno samannāgato.


pli: Tena vuccati “vāyamatī”ti.


pli: “Vīriyaṁ ārabhatī”ti.


pli: Tattha katamaṁ vīriyaṁ?


pli: idaṁ vuccati “vīriyaṁ”.


pli: Imaṁ vīriyaṁ ārabhati samārabhati āsevati bhāveti bahulīkaroti.


pli: Tena vuccati “vīriyaṁ ārabhatī”ti.


pli: “Cittaṁ paggaṇhātī”ti.


pli: Tattha katamaṁ cittaṁ?


pli: Yaṁ cittaṁ mano mānasaṁ …pe… tajjāmanoviññāṇadhātu—


pli: idaṁ vuccati “cittaṁ”.


pli: Imaṁ cittaṁ paggaṇhāti sampaggaṇhāti upatthambheti paccupatthambheti.


pli: Tena vuccati “cittaṁ paggaṇhātī”ti.


pli: “Padahatī”ti.


pli: Tattha katamaṁ sammappadhānaṁ?


pli: Yo cetasiko vīriyārambho …pe… sammāvāyāmo vīriyasambojjhaṅgo maggaṅgaṁ maggapariyāpannaṁ—


pli: idaṁ vuccati “sammappadhānaṁ”.


pli: Avasesā dhammā sammappadhānasampayuttā.


pli: Kathañca bhikkhu uppannānaṁ pāpakānaṁ akusalānaṁ dhammānaṁ pahānāya chandaṁ janeti vāyamati vīriyaṁ ārabhati cittaṁ paggaṇhāti padahati?


pli: Idha bhikkhu yasmiṁ samaye lokuttaraṁ jhānaṁ bhāveti niyyānikaṁ apacayagāmiṁ diṭṭhigatānaṁ pahānāya paṭhamāya bhūmiyā pattiyā vivicceva kāmehi …pe… paṭhamaṁ jhānaṁ upasampajja viharati dukkhapaṭipadaṁ dandhābhiññaṁ, tasmiṁ samaye uppannānaṁ pāpakānaṁ akusalānaṁ dhammānaṁ pahānāya chandaṁ janeti vāyamati vīriyaṁ ārabhati cittaṁ paggaṇhāti padahati.


pli: “Chandaṁ janetī”ti …pe…


pli: “vāyamatī”ti …pe…


pli: “vīriyaṁ ārabhatī”ti …pe…


pli: “cittaṁ paggaṇhātī”ti …pe…


pli: “padahatī”ti.


pli: Kathañca bhikkhu anuppannānaṁ kusalānaṁ dhammānaṁ uppādāya chandaṁ janeti vāyamati vīriyaṁ ārabhati cittaṁ paggaṇhāti padahati?


pli: Idha bhikkhu yasmiṁ samaye lokuttaraṁ jhānaṁ bhāveti niyyānikaṁ apacayagāmiṁ diṭṭhigatānaṁ pahānāya paṭhamāya bhūmiyā pattiyā vivicceva kāmehi …pe… paṭhamaṁ jhānaṁ upasampajja viharati dukkhapaṭipadaṁ dandhābhiññaṁ, tasmiṁ samaye anuppannānaṁ kusalānaṁ dhammānaṁ uppādāya chandaṁ janeti vāyamati vīriyaṁ ārabhati cittaṁ paggaṇhāti padahati.


pli: Kathañca bhikkhu uppannānaṁ kusalānaṁ dhammānaṁ ṭhitiyā asammosāya bhiyyobhāvāya vepullāya bhāvanāya pāripūriyā chandaṁ janeti vāyamati vīriyaṁ ārabhati cittaṁ paggaṇhāti padahati?


pli: Idha bhikkhu yasmiṁ samaye lokuttaraṁ jhānaṁ bhāveti niyyānikaṁ apacayagāmiṁ diṭṭhigatānaṁ pahānāya paṭhamāya bhūmiyā pattiyā vivicceva kāmehi …pe… paṭhamaṁ jhānaṁ upasampajja viharati dukkhapaṭipadaṁ dandhābhiññaṁ, tasmiṁ samaye uppannānaṁ kusalānaṁ dhammānaṁ ṭhitiyā asammosāya bhiyyobhāvāya vepullāya bhāvanāya pāripūriyā chandaṁ janeti vāyamati vīriyaṁ ārabhati cittaṁ paggaṇhāti padahati.


pli: “Ṭhitiyā”ti.


pli: Yā ṭhiti so asammoso, yo asammoso so bhiyyobhāvo, yo bhiyyobhāvo taṁ vepullaṁ, yaṁ vepullaṁ sā bhāvanā, yā bhāvanā sā pāripūrī.


pli: “Chandaṁ janetī”ti.


pli: Tattha katamo chando?


pli: Yo chando chandikatā kattukamyatā kusalo dhammacchando—


pli: ayaṁ vuccati “chando”.


pli: Imaṁ chandaṁ janeti sañjaneti uṭṭhapeti samuṭṭhapeti nibbatteti abhinibbatteti.


pli: Tena vuccati “chandaṁ janetī”ti.


pli: “Vāyamatī”ti.


pli: Tattha katamo vāyāmo?


pli: Yo cetasiko vīriyārambho …pe… sammāvāyāmo vīriyasambojjhaṅgo maggaṅgaṁ maggapariyāpannaṁ—


pli: ayaṁ vuccati “vāyāmo”.


pli: Iminā vāyāmena upeto hoti …pe… samannāgato.


pli: Tena vuccati “vāyamatī”ti.


pli: “Vīriyaṁ ārabhatī”ti.


pli: Tattha katamaṁ vīriyaṁ?


pli: idaṁ vuccati “vīriyaṁ”.


pli: Imaṁ vīriyaṁ ārabhati samārabhati āsevati bhāveti bahulīkaroti.


pli: Tena vuccati “vīriyaṁ ārabhatī”ti.


pli: “Cittaṁ paggaṇhātī”ti.


pli: Tattha katamaṁ cittaṁ?


pli: Yaṁ cittaṁ mano mānasaṁ …pe… tajjāmanoviññāṇadhātu—


pli: idaṁ vuccati “cittaṁ”.


pli: Imaṁ cittaṁ paggaṇhāti sampaggaṇhāti upatthambheti paccupatthambheti.


pli: Tena vuccati “cittaṁ paggaṇhātī”ti.


pli: “Padahatī”ti.


pli: Tattha katamaṁ sammappadhānaṁ?


pli: Yo cetasiko vīriyārambho …pe… sammāvāyāmo vīriyasambojjhaṅgo maggaṅgaṁ maggapariyāpannaṁ—


pli: idaṁ vuccati “sammappadhānaṁ”.


pli: Avasesā dhammā sammappadhānasampayuttā.


pli: Idha bhikkhu yasmiṁ samaye lokuttaraṁ jhānaṁ bhāveti niyyānikaṁ apacayagāmiṁ diṭṭhigatānaṁ pahānāya paṭhamāya bhūmiyā pattiyā vivicceva kāmehi …pe… paṭhamaṁ jhānaṁ upasampajja viharati dukkhapaṭipadaṁ dandhābhiññaṁ, yo tasmiṁ samaye cetasiko vīriyārambho …pe… sammāvāyāmo vīriyasambojjhaṅgo maggaṅgaṁ maggapariyāpannaṁ—


pli: Abhidhammabhājanīyaṁ.


pli: 3. Pañhāpucchaka


pli: Cattāro sammappadhānā—


pli: idha bhikkhu anuppannānaṁ pāpakānaṁ akusalānaṁ dhammānaṁ anuppādāya chandaṁ janeti vāyamati vīriyaṁ ārabhati cittaṁ paggaṇhāti padahati, uppannānaṁ pāpakānaṁ akusalānaṁ dhammānaṁ pahānāya …pe…


pli: anuppannānaṁ kusalānaṁ dhammānaṁ uppādāya …pe…


pli: uppannānaṁ kusalānaṁ dhammānaṁ ṭhitiyā asammosāya bhiyyobhāvāya vepullāya bhāvanāya pāripūriyā chandaṁ janeti vāyamati vīriyaṁ ārabhati cittaṁ paggaṇhāti padahati.


pli: Catunnaṁ sammappadhānānaṁ kati kusalā, kati akusalā, kati abyākatā …pe… kati saraṇā, kati araṇā?


pli: 3.1. Tika


pli: Kusalāyeva.


pli: Siyā sukhāya vedanāya sampayuttā, siyā adukkhamasukhāya vedanāya sampayuttā.


pli: Vipākadhammadhammā.


pli: Anupādinnaanupādāniyā.


pli: Asaṅkiliṭṭhaasaṅkilesikā.


pli: Siyā savitakkasavicārā, siyā avitakkavicāramattā, siyā avitakkaavicārā.


pli: Siyā pītisahagatā, siyā sukhasahagatā, siyā upekkhāsahagatā.


pli: Neva dassanena na bhāvanāya pahātabbā.


pli: Neva dassanena na bhāvanāya pahātabbahetukā.


pli: Apacayagāmino.


pli: Sekkhā.


pli: Appamāṇā.


pli: Appamāṇārammaṇā.


pli: Paṇītā.


pli: Sammattaniyatā.


pli: Na maggārammaṇā, maggahetukā, siyā maggādhipatino, siyā na vattabbā “maggādhipatino”ti.


pli: Siyā uppannā, siyā anuppannā, na vattabbā “uppādino”ti.


pli: Siyā atītā, siyā anāgatā, siyā paccuppannā.


pli: Na vattabbā “atītārammaṇā”tipi, “anāgatārammaṇā”tipi, “paccuppannārammaṇā”tipi.


pli: Siyā ajjhattā, siyā bahiddhā, siyā ajjhattabahiddhā.


pli: Bahiddhārammaṇā.


pli: Anidassanaappaṭighā.


pli: 3.2.1. Hetugocchaka


pli: Na hetū.


pli: Sahetukā.


pli: Hetusampayuttā.


pli: Na vattabbā hetū ceva sahetukā cāti, sahetukā ceva na ca hetū.


pli: Na vattabbā hetū ceva hetusampayuttā cāti, hetusampayuttā ceva na ca hetū.


pli: Na hetū sahetukā.


pli: 3.2.2. Cūḷantaraduka


pli: Sappaccayā.


pli: Saṅkhatā.


pli: Anidassanā.


pli: Appaṭighā.


pli: Arūpā.


pli: Lokuttarā.


pli: Kenaci viññeyyā, kenaci na viññeyyā.


pli: 3.2.3. Āsavagocchaka


pli: No āsavā.


pli: Anāsavā.


pli: Āsavavippayuttā.


pli: Na vattabbā āsavā ceva sāsavā cātipi, sāsavā ceva no ca āsavātipi.


pli: Na vattabbā “āsavā ceva āsavasampayuttā cā”tipi, “āsavasampayuttā ceva no ca āsavā”tipi.


pli: 8.3.2.4. Saṁyojanagocchakādi


pli: No saṁyojanā …pe…


pli: no ganthā …pe…


pli: no oghā …pe…


pli: no yogā …pe…


pli: no nīvaraṇā …pe…


pli: no parāmāsā …pe…


pli: sārammaṇā.


pli: No cittā.


pli: Cetasikā.


pli: Cittasampayuttā.


pli: Cittasaṁsaṭṭhā.


pli: Cittasamuṭṭhānā.


pli: Cittasahabhuno.


pli: Cittānuparivattino.


pli: Cittasaṁsaṭṭhasamuṭṭhānā.


pli: Cittasaṁsaṭṭhasamuṭṭhānasahabhuno.


pli: Cittasaṁsaṭṭhasamuṭṭhānānuparivattino.


pli: Bāhirā.


pli: No upādā.


pli: Anupādinnā.


pli: 8.3.2.11. Upādānagocchakādi


pli: No upādānā …pe…


pli: no kilesā …pe…


pli: na dassanena pahātabbā.


pli: Na bhāvanāya pahātabbā.


pli: Na dassanena pahātabbahetukā.


pli: Na bhāvanāya pahātabbahetukā.


pli: Siyā savitakkā, siyā avitakkā.


pli: Siyā savicārā, siyā avicārā.


pli: Siyā sappītikā, siyā appītikā.


pli: Siyā pītisahagatā, siyā na pītisahagatā.


pli: Siyā sukhasahagatā, siyā na sukhasahagatā.


pli: Siyā upekkhāsahagatā, siyā na upekkhāsahagatā.


pli: Na kāmāvacarā.


pli: Na rūpāvacarā.


pli: Na arūpāvacarā.


pli: Apariyāpannā.


pli: Niyyānikā.


pli: Niyatā.


pli: Anuttarā.


pli: Araṇāti.


pli: Pañhāpucchakaṁ.


pli: Sammappadhānavibhaṅgo niṭṭhito.


title_pli: Vibhaṅga Iddhipādavibhaṅga

pli: Vibhaṅga


pli: Iddhipādavibhaṅga


pli: 1. Suttantabhājanīya


pli: Cattāro iddhipādā—


pli: idha bhikkhu chandasamādhipadhānasaṅkhārasamannāgataṁ iddhipādaṁ bhāveti,


pli: 1.1. Chandiddhipāda


pli: Kathañca bhikkhu chandasamādhipadhānasaṅkhārasamannāgataṁ iddhipādaṁ bhāveti?


pli: Chandañce bhikkhu adhipatiṁ karitvā labhati samādhiṁ, labhati cittassekaggataṁ—


pli: ayaṁ vuccati “chandasamādhi”.


pli: So anuppannānaṁ pāpakānaṁ akusalānaṁ dhammānaṁ anuppādāya chandaṁ janeti vāyamati vīriyaṁ ārabhati cittaṁ paggaṇhāti padahati, uppannānaṁ pāpakānaṁ akusalānaṁ dhammānaṁ pahānāya chandaṁ janeti vāyamati vīriyaṁ ārabhati cittaṁ paggaṇhāti padahati, anuppannānaṁ kusalānaṁ dhammānaṁ uppādāya chandaṁ janeti vāyamati vīriyaṁ ārabhati cittaṁ paggaṇhāti padahati, uppannānaṁ kusalānaṁ dhammānaṁ ṭhitiyā asammosāya bhiyyobhāvāya vepullāya bhāvanāya pāripūriyā chandaṁ janeti vāyamati vīriyaṁ ārabhati cittaṁ paggaṇhāti padahati.


pli: Ime vuccanti “padhānasaṅkhārā”.


pli: Iti ayañca chandasamādhi, ime ca padhānasaṅkhārā.


pli: Tadekajjhaṁ abhisaññūhitvā abhisaṅkhipitvā chandasamādhipadhānasaṅkhārotveva saṅkhyaṁ gacchati.


pli: Tattha katamo chando?


pli: Yo chando chandikatā kattukamyatā kusalo dhammacchando—


pli: ayaṁ vuccati “chando”.


pli: Tattha katamo samādhi?


pli: Yā cittassa ṭhiti saṇṭhiti avaṭṭhiti avisāhāro avikkhepo avisāhaṭamānasatā samatho samādhindriyaṁ samādhibalaṁ sammāsamādhi—


pli: ayaṁ vuccati “samādhi”.


pli: Tattha katamo padhānasaṅkhāro?


pli: Yo cetasiko vīriyārambho nikkamo parakkamo uyyāmo vāyāmo ussāho ussoḷhī thāmo ṭhiti asithilaparakkamatā anikkhittachandatā anikkhittadhuratā dhurasampaggāho vīriyaṁ vīriyindriyaṁ vīriyabalaṁ sammāvāyāmo—


pli: ayaṁ vuccati “padhānasaṅkhāro”.


pli: Iti iminā ca chandena, iminā ca samādhinā, iminā ca padhānasaṅkhārena upeto hoti samupeto upāgato samupāgato upapanno sampanno samannāgato.


pli: “Iddhī”ti.


pli: Yā tesaṁ dhammānaṁ iddhi samiddhi ijjhanā samijjhanā lābho paṭilābho patti sampatti phusanā sacchikiriyā upasampadā.


pli: “Iddhipādo”ti.


pli: Tathābhūtassa vedanākkhandho, saññākkhandho, saṅkhārakkhandho, viññāṇakkhandho.


pli: “Iddhipādaṁ bhāvetī”ti.


pli: Te dhamme āsevati bhāveti bahulīkaroti.


pli: Tena vuccati “iddhipādaṁ bhāvetī”ti.


pli: 1.2. Vīriyiddhipāda


pli: Kathañca bhikkhu vīriyasamādhipadhānasaṅkhārasamannāgataṁ iddhipādaṁ bhāveti?


pli: Vīriyañce bhikkhu adhipatiṁ karitvā labhati samādhiṁ labhati cittassekaggataṁ—


pli: ayaṁ vuccati “vīriyasamādhi”.


pli: So anuppannānaṁ pāpakānaṁ akusalānaṁ dhammānaṁ anuppādāya chandaṁ janeti vāyamati vīriyaṁ ārabhati cittaṁ paggaṇhāti padahati, uppannānaṁ pāpakānaṁ akusalānaṁ dhammānaṁ pahānāya …pe…


pli: anuppannānaṁ kusalānaṁ dhammānaṁ uppādāya …pe…


pli: uppannānaṁ kusalānaṁ dhammānaṁ ṭhitiyā asammosāya bhiyyobhāvāya vepullāya bhāvanāya pāripūriyā chandaṁ janeti vāyamati vīriyaṁ ārabhati cittaṁ paggaṇhāti padahati.


pli: Ime vuccanti “padhānasaṅkhārā”.


pli: Iti ayañca vīriyasamādhi, ime ca padhānasaṅkhārā;


pli: tadekajjhaṁ abhisaññūhitvā abhisaṅkhipitvā vīriyasamādhipadhānasaṅkhārotveva saṅkhyaṁ gacchati.


pli: Tattha katamaṁ vīriyaṁ?


pli: Yo cetasiko vīriyārambho …pe… sammāvāyāmo—


pli: idaṁ vuccati “vīriyaṁ”.


pli: Tattha katamo samādhi?


pli: Yā cittassa ṭhiti saṇṭhiti avaṭṭhiti avisāhāro avikkhepo avisāhaṭamānasatā samatho samādhindriyaṁ samādhibalaṁ sammāsamādhi—


pli: ayaṁ vuccati “samādhi”.


pli: Tattha katamo padhānasaṅkhāro?


pli: ayaṁ vuccati “padhānasaṅkhāro”.


pli: Iti iminā ca vīriyena, iminā ca samādhinā, iminā ca padhānasaṅkhārena upeto hoti …pe… samannāgato.


pli: “Iddhī”ti.


pli: Yā tesaṁ dhammānaṁ iddhi samiddhi ijjhanā samijjhanā lābho paṭilābho patti sampatti phusanā sacchikiriyā upasampadā.


pli: “Iddhipādo”ti.


pli: Tathābhūtassa vedanākkhandho …pe… viññāṇakkhandho.


pli: “Iddhipādaṁ bhāvetī”ti.


pli: Te dhamme āsevati bhāveti bahulīkaroti.


pli: Tena vuccati “iddhipādaṁ bhāvetī”ti.


pli: 1.3. Cittiddhipāda


pli: Kathañca bhikkhu cittasamādhipadhānasaṅkhārasamannāgataṁ iddhipādaṁ bhāveti?


pli: Cittañce bhikkhu adhipatiṁ karitvā labhati samādhiṁ labhati cittassekaggataṁ—


pli: ayaṁ vuccati “cittasamādhi”.


pli: So anuppannānaṁ pāpakānaṁ akusalānaṁ dhammānaṁ anuppādāya chandaṁ janeti vāyamati vīriyaṁ ārabhati cittaṁ paggaṇhāti padahati, uppannānaṁ pāpakānaṁ akusalānaṁ dhammānaṁ pahānāya …pe…


pli: anuppannānaṁ kusalānaṁ dhammānaṁ uppādāya …pe…


pli: uppannānaṁ kusalānaṁ dhammānaṁ ṭhitiyā asammosāya bhiyyobhāvāya vepullāya bhāvanāya pāripūriyā chandaṁ janeti vāyamati vīriyaṁ ārabhati cittaṁ paggaṇhāti padahati.


pli: Ime vuccanti “padhānasaṅkhārā”.


pli: Iti ayañca cittasamādhi, ime ca padhānasaṅkhārā;


pli: tadekajjhaṁ abhisaññūhitvā abhisaṅkhipitvā cittasamādhipadhānasaṅkhārotveva saṅkhyaṁ gacchati.


pli: Tattha katamaṁ cittaṁ?


pli: Yaṁ cittaṁ mano mānasaṁ …pe… tajjāmanoviññāṇadhātu—


pli: idaṁ vuccati “cittaṁ”.


pli: Tattha katamo samādhi?


pli: Yā cittassa ṭhiti saṇṭhiti …pe… sammāsamādhi—


pli: ayaṁ vuccati “samādhi”.


pli: Tattha katamo padhānasaṅkhāro?


pli: Yo cetasiko vīriyārambho …pe… sammāvāyāmo—


pli: ayaṁ vuccati “padhānasaṅkhāro”.


pli: Iti iminā ca cittena, iminā ca samādhinā, iminā ca padhānasaṅkhārena upeto hoti …pe… samannāgato.


pli: “Iddhī”ti.


pli: Yā tesaṁ dhammānaṁ iddhi samiddhi ijjhanā samijjhanā lābho paṭilābho patti sampatti phusanā sacchikiriyā upasampadā.


pli: “Iddhipādo”ti.


pli: Tathābhūtassa vedanākkhandho …pe… viññāṇakkhandho.


pli: “Iddhipādaṁ bhāvetī”ti.


pli: Te dhamme āsevati bhāveti bahulīkaroti.


pli: Tena vuccati “iddhipādaṁ bhāvetī”ti.


pli: 1.4. Vīmaṁsiddhipāda


pli: Kathañca bhikkhu vīmaṁsāsamādhipadhānasaṅkhārasamannāgataṁ iddhipādaṁ bhāveti?


pli: Vīmaṁsañce bhikkhu adhipatiṁ karitvā labhati samādhiṁ labhati cittassekaggataṁ—


pli: ayaṁ vuccati “vīmaṁsāsamādhi”.


pli: So anuppannānaṁ pāpakānaṁ akusalānaṁ dhammānaṁ anuppādāya chandaṁ janeti vāyamati vīriyaṁ ārabhati cittaṁ paggaṇhāti padahati, uppannānaṁ pāpakānaṁ akusalānaṁ dhammānaṁ pahānāya …pe…


pli: anuppannānaṁ kusalānaṁ dhammānaṁ uppādāya …pe…


pli: uppannānaṁ kusalānaṁ dhammānaṁ ṭhitiyā asammosāya bhiyyobhāvāya vepullāya bhāvanāya pāripūriyā chandaṁ janeti vāyamati vīriyaṁ ārabhati cittaṁ paggaṇhāti padahati.


pli: Ime vuccanti “padhānasaṅkhārā”.


pli: Iti ayañca vīmaṁsāsamādhi, ime ca padhānasaṅkhārā;


pli: tadekajjhaṁ abhisaññūhitvā abhisaṅkhipitvā vīmaṁsāsamādhipadhānasaṅkhārotveva saṅkhyaṁ gacchati.


pli: Tattha katamā vīmaṁsā?


pli: Yā paññā pajānanā …pe… amoho dhammavicayo sammādiṭṭhi—


pli: ayaṁ vuccati “vīmaṁsā”.


pli: Tattha katamo samādhi?


pli: Yā cittassa ṭhiti saṇṭhiti …pe… sammāsamādhi—


pli: ayaṁ vuccati “samādhi”.


pli: Tattha katamo padhānasaṅkhāro?


pli: Yo cetasiko vīriyārambho …pe… sammāvāyāmo—


pli: ayaṁ vuccati “padhānasaṅkhāro”.


pli: Iti imāya ca vīmaṁsāya, iminā ca samādhinā, iminā ca padhānasaṅkhārena upeto hoti …pe… samannāgato.


pli: “Iddhī”ti.


pli: Yā tesaṁ dhammānaṁ iddhi samiddhi ijjhanā samijjhanā lābho paṭilābho patti sampatti phusanā sacchikiriyā upasampadā.


pli: “Iddhipādo”ti.


pli: Tathābhūtassa vedanākkhandho, saññākkhandho, saṅkhārakkhandho, viññāṇakkhandho.


pli: “Iddhipādaṁ bhāvetī”ti.


pli: Te dhamme āsevati bhāveti bahulīkaroti.


pli: Tena vuccati “iddhipādaṁ bhāvetī”ti.


pli: Suttantabhājanīyaṁ.


pli: 2. Abhidhammabhājanīya


pli: Cattāro iddhipādā—


pli: idha bhikkhu chandasamādhipadhānasaṅkhārasamannāgataṁ iddhipādaṁ bhāveti,


pli: 2.1. Chandiddhipāda


pli: Kathañca bhikkhu chandasamādhipadhānasaṅkhārasamannāgataṁ iddhipādaṁ bhāveti?


pli: Idha bhikkhu yasmiṁ samaye lokuttaraṁ jhānaṁ bhāveti niyyānikaṁ apacayagāmiṁ diṭṭhigatānaṁ pahānāya paṭhamāya bhūmiyā pattiyā vivicceva kāmehi …pe… paṭhamaṁ jhānaṁ upasampajja viharati dukkhapaṭipadaṁ dandhābhiññaṁ, tasmiṁ samaye chandasamādhipadhānasaṅkhārasamannāgataṁ iddhipādaṁ bhāveti.


pli: Tattha katamo chando?


pli: Yo chando chandikatā kattukamyatā kusalo dhammacchando—


pli: ayaṁ vuccati “chando”.


pli: Tattha katamo samādhi?


pli: Yā cittassa ṭhiti saṇṭhiti …pe… sammāsamādhi samādhisambojjhaṅgo maggaṅgaṁ maggapariyāpannaṁ—


pli: ayaṁ vuccati “samādhi”.


pli: Tattha katamo padhānasaṅkhāro?


pli: Yo cetasiko vīriyārambho …pe… sammāvāyāmo vīriyasambojjhaṅgo maggaṅgaṁ maggapariyāpannaṁ—


pli: ayaṁ vuccati “padhānasaṅkhāro”.


pli: Iti iminā ca chandena, iminā ca samādhinā, iminā ca padhānasaṅkhārena upeto hoti …pe… samannāgato.


pli: “Iddhī”ti.


pli: Yā tesaṁ dhammānaṁ iddhi samiddhi ijjhanā samijjhanā lābho paṭilābho patti sampatti phusanā sacchikiriyā upasampadā.


pli: “Iddhipādo”ti.


pli: Tathābhūtassa phasso …pe… paggāho avikkhepo.


pli: “Iddhipādaṁ bhāvetī”ti.


pli: Te dhamme āsevati bhāveti bahulīkaroti.


pli: Tena vuccati “iddhipādaṁ bhāvetī”ti.


pli: 2.2. Vīriyiddhipāda


pli: Kathañca bhikkhu vīriyasamādhipadhānasaṅkhārasamannāgataṁ iddhipādaṁ bhāveti?


pli: Idha bhikkhu yasmiṁ samaye lokuttaraṁ jhānaṁ bhāveti niyyānikaṁ apacayagāmiṁ diṭṭhigatānaṁ pahānāya paṭhamāya bhūmiyā pattiyā vivicceva kāmehi …pe… paṭhamaṁ jhānaṁ upasampajja viharati dukkhapaṭipadaṁ dandhābhiññaṁ, tasmiṁ samaye vīriyasamādhipadhānasaṅkhārasamannāgataṁ iddhipādaṁ bhāveti.


pli: Tattha katamaṁ vīriyaṁ?


pli: idaṁ vuccati “vīriyaṁ”.


pli: Tattha katamo samādhi?


pli: Yā cittassa ṭhiti saṇṭhiti …pe… sammāsamādhi samādhisambojjhaṅgo maggaṅgaṁ maggapariyāpannaṁ—


pli: ayaṁ vuccati “samādhi”.


pli: Tattha katamo padhānasaṅkhāro?


pli: Yo cetasiko vīriyārambho …pe… sammāvāyāmo vīriyasambojjhaṅgo maggaṅgaṁ maggapariyāpannaṁ—


pli: ayaṁ vuccati “padhānasaṅkhāro”.


pli: Iti iminā ca vīriyena, iminā ca samādhinā, iminā ca padhānasaṅkhārena upeto hoti …pe… samannāgato.


pli: “Iddhī”ti.


pli: Yā tesaṁ dhammānaṁ iddhi samiddhi ijjhanā samijjhanā lābho paṭilābho patti sampatti phusanā sacchikiriyā upasampadā.


pli: “Iddhipādo”ti.


pli: Tathābhūtassa phasso …pe… paggāho avikkhepo.


pli: “Iddhipādaṁ bhāvetī”ti.


pli: Te dhamme āsevati bhāveti bahulīkaroti.


pli: Tena vuccati “iddhipādaṁ bhāvetī”ti.


pli: 2.3. Cittiddhipāda


pli: Kathañca bhikkhu cittasamādhipadhānasaṅkhārasamannāgataṁ iddhipādaṁ bhāveti?


pli: Idha bhikkhu yasmiṁ samaye lokuttaraṁ jhānaṁ bhāveti niyyānikaṁ apacayagāmiṁ diṭṭhigatānaṁ pahānāya paṭhamāya bhūmiyā pattiyā vivicceva kāmehi …pe… paṭhamaṁ jhānaṁ upasampajja viharati dukkhapaṭipadaṁ dandhābhiññaṁ, tasmiṁ samaye cittasamādhipadhānasaṅkhārasamannāgataṁ iddhipādaṁ bhāveti.


pli: Tattha katamaṁ cittaṁ?


pli: Yaṁ cittaṁ mano mānasaṁ …pe… tajjāmanoviññāṇadhātu—


pli: idaṁ vuccati “cittaṁ”.


pli: Tattha katamo samādhi?


pli: Yā cittassa ṭhiti saṇṭhiti …pe… sammāsamādhi samādhisambojjhaṅgo maggaṅgaṁ maggapariyāpannaṁ—


pli: ayaṁ vuccati “samādhi”.


pli: Tattha katamo padhānasaṅkhāro?


pli: Yo cetasiko vīriyārambho …pe… sammāvāyāmo vīriyasambojjhaṅgo maggaṅgaṁ maggapariyāpannaṁ—


pli: ayaṁ vuccati “padhānasaṅkhāro”.


pli: Iti iminā ca cittena, iminā ca samādhinā, iminā ca padhānasaṅkhārena upeto hoti …pe… samannāgato.


pli: “Iddhī”ti.


pli: Yā tesaṁ dhammānaṁ iddhi samiddhi ijjhanā samijjhanā lābho paṭilābho patti sampatti phusanā sacchikiriyā upasampadā.


pli: “Iddhipādo”ti.


pli: Tathābhūtassa phasso …pe… paggāho avikkhepo.


pli: “Iddhipādaṁ bhāvetī”ti.


pli: Te dhamme āsevati bhāveti bahulīkaroti.


pli: Tena vuccati “iddhipādaṁ bhāvetī”ti.


pli: 2.4. Vīmaṁsiddhipāda


pli: Kathañca bhikkhu vīmaṁsāsamādhipadhānasaṅkhārasamannāgataṁ iddhipādaṁ bhāveti?


pli: Idha bhikkhu yasmiṁ samaye lokuttaraṁ jhānaṁ bhāveti niyyānikaṁ apacayagāmiṁ diṭṭhigatānaṁ pahānāya paṭhamāya bhūmiyā pattiyā vivicceva kāmehi …pe… paṭhamaṁ jhānaṁ upasampajja viharati dukkhapaṭipadaṁ dandhābhiññaṁ, tasmiṁ samaye vīmaṁsāsamādhipadhānasaṅkhārasamannāgataṁ iddhipādaṁ bhāveti.


pli: Tattha katamā vīmaṁsā?


pli: Yā paññā pajānanā …pe… amoho dhammavicayo sammādiṭṭhi dhammavicayasambojjhaṅgo maggaṅgaṁ maggapariyāpannaṁ—


pli: ayaṁ vuccati “vīmaṁsā”.


pli: Tattha katamo samādhi?


pli: Yā cittassa ṭhiti saṇṭhiti …pe… sammāsamādhi samādhisambojjhaṅgo maggaṅgaṁ maggapariyāpannaṁ—


pli: ayaṁ vuccati “samādhi”.


pli: Tattha katamo padhānasaṅkhāro?


pli: Yo cetasiko vīriyārambho …pe… sammāvāyāmo vīriyasambojjhaṅgo maggaṅgaṁ maggapariyāpannaṁ—


pli: ayaṁ vuccati “padhānasaṅkhāro”.


pli: Iti imāya ca vīmaṁsāya, iminā ca samādhinā, iminā ca padhānasaṅkhārena upeto hoti samupeto upāgato samupāgato upapanno sampanno samannāgato.


pli: “Iddhī”ti.


pli: Yā tesaṁ dhammānaṁ iddhi samiddhi ijjhanā samijjhanā lābho paṭilābho patti sampatti phusanā sacchikiriyā upasampadā.


pli: “Iddhipādo”ti.


pli: Tathābhūtassa phasso …pe… paggāho avikkhepo.


pli: “Iddhipādaṁ bhāvetī”ti.


pli: Te dhamme āsevati bhāveti bahulīkaroti.


pli: Tena vuccati “iddhipādaṁ bhāvetī”ti.


pli: Cattāro iddhipādā—


pli: chandiddhipādo, vīriyiddhipādo, cittiddhipādo, vīmaṁsiddhipādo.


pli: Tattha katamo chandiddhipādo?


pli: Idha bhikkhu yasmiṁ samaye lokuttaraṁ jhānaṁ bhāveti niyyānikaṁ apacayagāmiṁ diṭṭhigatānaṁ pahānāya paṭhamāya bhūmiyā pattiyā vivicceva kāmehi …pe… paṭhamaṁ jhānaṁ upasampajja viharati dukkhapaṭipadaṁ dandhābhiññaṁ, yo tasmiṁ samaye chando chandikatā kattukamyatā kusalo dhammacchando—


pli: ayaṁ vuccati “chandiddhipādo”.


pli: Tattha katamo vīriyiddhipādo?


pli: Idha bhikkhu yasmiṁ samaye lokuttaraṁ jhānaṁ bhāveti niyyānikaṁ apacayagāmiṁ diṭṭhigatānaṁ pahānāya paṭhamāya bhūmiyā pattiyā vivicceva kāmehi …pe… paṭhamaṁ jhānaṁ upasampajja viharati dukkhapaṭipadaṁ dandhābhiññaṁ, yo tasmiṁ samaye cetasiko vīriyārambho …pe… sammāvāyāmo vīriyasambojjhaṅgo maggaṅgaṁ maggapariyāpannaṁ—


pli: ayaṁ vuccati “vīriyiddhipādo”.


pli: Tattha katamo cittiddhipādo?


pli: Idha bhikkhu yasmiṁ samaye lokuttaraṁ jhānaṁ bhāveti niyyānikaṁ apacayagāmiṁ diṭṭhigatānaṁ pahānāya paṭhamāya bhūmiyā pattiyā vivicceva kāmehi …pe… paṭhamaṁ jhānaṁ upasampajja viharati dukkhapaṭipadaṁ dandhābhiññaṁ, yaṁ tasmiṁ samaye cittaṁ mano mānasaṁ …pe… tajjāmanoviññāṇadhātu—


pli: ayaṁ vuccati “cittiddhipādo”.


pli: Avasesā dhammā cittiddhipādasampayuttā.


pli: Tattha katamo vīmaṁsiddhipādo?


pli: Idha bhikkhu yasmiṁ samaye lokuttaraṁ jhānaṁ bhāveti niyyānikaṁ apacayagāmiṁ diṭṭhigatānaṁ pahānāya paṭhamāya bhūmiyā pattiyā vivicceva kāmehi …pe… paṭhamaṁ jhānaṁ upasampajja viharati dukkhapaṭipadaṁ dandhābhiññaṁ, yā tasmiṁ samaye paññā pajānanā …pe… amoho dhammavicayo sammādiṭṭhi dhammavicayasambojjhaṅgo maggaṅgaṁ maggapariyāpannaṁ—


pli: ayaṁ vuccati “vīmaṁsiddhipādo”.


pli: Abhidhammabhājanīyaṁ.


pli: 3. Pañhāpucchaka


pli: Cattāro iddhipādā—


pli: idha bhikkhu chandasamādhipadhānasaṅkhārasamannāgataṁ iddhipādaṁ bhāveti, vīriyasamādhi …pe…


pli: cittasamādhi …pe…


pli: Catunnaṁ iddhipādānaṁ kati kusalā, kati akusalā, kati abyākatā …pe… kati saraṇā, kati araṇā?


pli: 3.1. Tika


pli: Kusalāyeva.


pli: Siyā sukhāya vedanāya sampayuttā, siyā adukkhamasukhāya vedanāya sampayuttā.


pli: Vipākadhammadhammā.


pli: Anupādinnaanupādāniyā.


pli: Asaṅkiliṭṭhaasaṅkilesikā.


pli: Siyā savitakkasavicārā, siyā avitakkavicāramattā, siyā avitakkaavicārā.


pli: Siyā pītisahagatā, siyā sukhasahagatā, siyā upekkhāsahagatā.


pli: Neva dassanena na bhāvanāya pahātabbā.


pli: Neva dassanena na bhāvanāya pahātabbahetukā.


pli: Apacayagāmino.


pli: Appamāṇā.


pli: Appamāṇārammaṇā.


pli: Sammattaniyatā.


pli: Na maggārammaṇā, maggahetukā, na maggādhipatino.


pli: Siyā uppannā, siyā anuppannā, na vattabbā uppādinoti.


pli: Siyā atītā, siyā anāgatā, siyā paccuppannā.


pli: Na vattabbā atītārammaṇātipi, anāgatārammaṇātipi, paccuppannārammaṇātipi.


pli: Siyā ajjhattā, siyā bahiddhā, siyā ajjhattabahiddhā.


pli: Bahiddhārammaṇā.


pli: Anidassanaappaṭighā.


pli: 3.2.1. Hetugocchaka


pli: Vīmaṁsiddhipādo hetu, tayo iddhipādā na hetū.


pli: Sahetukā.


pli: Hetusampayuttā.


pli: Vīmaṁsiddhipādo hetu ceva sahetuko ca, tayo iddhipādā na vattabbā “hetū ceva sahetukā cā”ti, sahetukā ceva na ca hetū.


pli: Vīmaṁsiddhipādo hetu ceva hetusampayutto ca, tayo iddhipādā na vattabbā “hetū ceva hetusampayuttā cā”ti, hetusampayuttā ceva na ca hetū.


pli: Tayo iddhipādā na hetū sahetukā, vīmaṁsiddhipādo na vattabbo “na hetu sahetuko”tipi, “na hetu ahetuko”tipi.


pli: 9.3.2.2. Cūḷantaradukādi


pli: Sappaccayā.


pli: Saṅkhatā.


pli: Anidassanā.


pli: Appaṭighā.


pli: Lokuttarā.


pli: Kenaci viññeyyā, kenaci na viññeyyā.


pli: No āsavā.


pli: Anāsavā.


pli: Āsavavippayuttā.


pli: Na vattabbā āsavā ceva sāsavā cātipi, sāsavā ceva no ca āsavātipi.


pli: Na vattabbā āsavā ceva āsavasampayuttā cātipi, āsavasampayuttā ceva no ca āsavātipi.


pli: Āsavavippayuttāanāsavā.


pli: No saṁyojanā …pe…


pli: no ganthā …pe…


pli: no oghā …pe…


pli: no yogā …pe…


pli: no nīvaraṇā …pe…


pli: no parāmāsā …pe…


pli: sārammaṇā.


pli: Tayo iddhipādā no cittā, cittiddhipādo cittaṁ.


pli: Tayo iddhipādā cetasikā, cittiddhipādo acetasiko.


pli: Tayo iddhipādā cittasampayuttā, cittiddhipādo na vattabbo “cittena sampayutto”tipi, “cittena vippayutto”tipi.


pli: Tayo iddhipādā cittasaṁsaṭṭhā, cittiddhipādo na vattabbo “cittena saṁsaṭṭho”tipi, “cittena visaṁsaṭṭho”tipi.


pli: Tayo iddhipādā cittasamuṭṭhānā, cittiddhipādo no cittasamuṭṭhāno.


pli: Tayo iddhipādā cittasahabhuno, cittiddhipādo no cittasahabhū.


pli: Tayo iddhipādā cittānuparivattino, cittiddhipādo no cittānuparivatti.


pli: Tayo iddhipādā cittasaṁsaṭṭhasamuṭṭhānā, cittiddhipādo no cittasaṁsaṭṭhasamuṭṭhāno.


pli: Tayo iddhipādā cittasaṁsaṭṭhasamuṭṭhānasahabhuno, cittiddhipādo no cittasaṁsaṭṭhasamuṭṭhānasahabhū.


pli: Tayo iddhipādā cittasaṁsaṭṭhasamuṭṭhānānuparivattino, cittiddhipādo no cittasaṁsaṭṭhasamuṭṭhānānuparivatti.


pli: Tayo iddhipādā bāhirā, cittiddhipādo ajjhattiko.


pli: 9.3.2.11. Upādānagocchakādi


pli: No upādā.


pli: Anupādinnā.


pli: No upādānā …pe…


pli: no kilesā …pe…


pli: na dassanena pahātabbā.


pli: Na bhāvanāya pahātabbā.


pli: Na dassanena pahātabbahetukā.


pli: Na bhāvanāya pahātabbahetukā.


pli: Siyā savitakkā, siyā avitakkā.


pli: Siyā savicārā, siyā avicārā.


pli: Siyā sappītikā, siyā appītikā.


pli: Siyā pītisahagatā, siyā na pītisahagatā.


pli: Siyā sukhasahagatā, siyā na sukhasahagatā.


pli: Siyā upekkhāsahagatā, siyā na upekkhāsahagatā.


pli: Na kāmāvacarā.


pli: Na rūpāvacarā.


pli: Na arūpāvacarā.


pli: Apariyāpannā.


pli: Niyyānikā.


pli: Anuttarā.


pli: Araṇāti.


pli: Pañhāpucchakaṁ.


pli: Iddhipādavibhaṅgo niṭṭhito.


nikaya: vv

title_pli: Vimānavatthu Itthivimāna

pli: Vimānavatthu


pli: Itthivimāna


pli: Pīṭhavagga


pli: 1. Paṭhamapīṭhavimānavatthu


pli: Namo tassa Bhagavato Arahato Sammāsambuddhassa.


pli: “Pīṭhaṁ te sovaṇṇamayaṁ uḷāraṁ,


pli: Manojavaṁ gacchati yenakāmaṁ;


pli: Alaṅkate malyadhare suvatthe,


pli: Obhāsasi vijjurivabbhakūṭaṁ.


pli: Kena tetādiso vaṇṇo,


pli: kena te idha mijjhati;


pli: Uppajjanti ca te bhogā,


pli: ye keci manaso piyā.


pli: Pucchāmi taṁ devi mahānubhāve,


pli: Manussabhūtā kimakāsi puññaṁ;


pli: Kenāsi evaṁ jalitānubhāvā,


pli: Vaṇṇo ca te sabbadisā pabhāsatī”ti.


pli: Sā devatā attamanā,


pli: moggallānena pucchitā;


pli: Pañhaṁ puṭṭhā viyākāsi,


pli: yassa kammassidaṁ phalaṁ.


pli: “Ahaṁ manussesu manussabhūtā,


pli: Abbhāgatānāsanakaṁ adāsiṁ;


pli: Abhivādayiṁ añjalikaṁ akāsiṁ,


pli: Yathānubhāvañca adāsi dānaṁ.


pli: Tena metādiso vaṇṇo,


pli: tena me idha mijjhati;


pli: Uppajjanti ca me bhogā,


pli: Akkhāmi te bhikkhu mahānubhāva,


pli: Manussabhūtā yamakāsi puññaṁ;


pli: Tenamhi evaṁ jalitānubhāvā,


pli: Vaṇṇo ca me sabbadisā pabhāsatī”ti.


pli: Paṭhamapīṭhavimānaṁ paṭhamaṁ.


pli: Vimānavatthu


pli: Itthivimāna


pli: Pīṭhavagga


pli: 10. Tiladakkhiṇavimānavatthu


pli: “Abhikkantena vaṇṇena,


pli: yā tvaṁ tiṭṭhasi devate;


pli: Obhāsentī disā sabbā,


pli: osadhī viya tārakā.


pli: Kena tetādiso vaṇṇo,


pli: kena te idha mijjhati;


pli: Uppajjanti ca te bhogā,


pli: ye keci manaso piyā.


pli: Pucchāmi taṁ devi mahānubhāve,


pli: Manussabhūtā kimakāsi puññaṁ;


pli: Kenāsi evaṁ jalitānubhāvā,


pli: Vaṇṇo ca te sabbadisā pabhāsatī”ti.


pli: Sā devatā attamanā,


pli: moggallānena pucchitā;


pli: Pañhaṁ puṭṭhā viyākāsi,


pli: yassa kammassidaṁ phalaṁ.


pli: “Ahaṁ manussesu manussabhūtā,


pli: Purimāya jātiyā manussaloke.


pli: Addasaṁ virajaṁ buddhaṁ,


pli: vippasannamanāvilaṁ;


pli: Āsajja dānaṁ adāsiṁ,


pli: akāmā tiladakkhiṇaṁ;


pli: Dakkhiṇeyyassa buddhassa,


pli: pasannā sehi pāṇibhi.


pli: Tena metādiso vaṇṇo,


pli: tena me idha mijjhati;


pli: Uppajjanti ca me bhogā,


pli: ye keci manaso piyā.


pli: Akkhāmi te bhikkhu mahānubhāva,


pli: Manussabhūtā yamakāsi puññaṁ;


pli: Tenamhi evaṁ jalitānubhāvā,


pli: Vaṇṇo ca me sabbadisā pabhāsatī”ti.


pli: Tiladakkhiṇavimānaṁ dasamaṁ.


pli: Vimānavatthu


pli: Itthivimāna


pli: Pīṭhavagga


pli: 11. Paṭhamapatibbatāvimānavatthu


pli: “Koñcā mayūrā diviyā ca haṁsā,


pli: Vaggussarā kokilā sampatanti;


pli: Pupphābhikiṇṇaṁ rammamidaṁ vimānaṁ,


pli: Anekacittaṁ naranārisevitaṁ.


pli: Tatthacchasi devi mahānubhāve,


pli: Iddhī vikubbanti anekarūpā;


pli: Imā ca te accharāyo samantato,


pli: Naccanti gāyanti pamodayanti ca.


pli: Deviddhipattāsi mahānubhāve,


pli: Manussabhūtā kimakāsi puññaṁ;


pli: Kenāsi evaṁ jalitānubhāvā,


pli: Vaṇṇo ca te sabbadisā pabhāsatī”ti.


pli: Sā devatā attamanā,


pli: moggallānena pucchitā;


pli: Pañhaṁ puṭṭhā viyākāsi,


pli: yassa kammassidaṁ phalaṁ.


pli: “Ahaṁ manussesu manussabhūtā,


pli: Patibbatānaññamanā ahosiṁ;


pli: Mātāva puttaṁ anurakkhamānā,


pli: Kuddhāpihaṁ nappharusaṁ avocaṁ.


pli: Sacce ṭhitā mosavajjaṁ pahāya,


pli: Dāne ratā saṅgahitattabhāvā;


pli: Annañca pānañca pasannacittā,


pli: Sakkacca dānaṁ vipulaṁ adāsiṁ.


pli: Tena metādiso vaṇṇo,


pli: tena me idha mijjhati;


pli: Uppajjanti ca me bhogā,


pli: ye keci manaso piyā.


pli: Akkhāmi te bhikkhu mahānubhāva,


pli: Manussabhūtā yamakāsi puññaṁ;


pli: Tenamhi evaṁ jalitānubhāvā,


pli: Vaṇṇo ca me sabbadisā pabhāsatī”ti.


pli: Paṭhamapatibbatāvimānaṁ ekādasamaṁ.


pli: Vimānavatthu


pli: Itthivimāna


pli: Pīṭhavagga


pli: 12. Dutiyapatibbatāvimānavatthu


pli: “Veḷuriyathambhaṁ ruciraṁ pabhassaraṁ,


pli: Vimānamāruyha anekacittaṁ;


pli: Tatthacchasi devi mahānubhāve,


pli: Uccāvacā iddhi vikubbamānā;


pli: Imā ca te accharāyo samantato,


pli: Naccanti gāyanti pamodayanti ca.


pli: Deviddhipattāsi mahānubhāve,


pli: Manussabhūtā kimakāsi puññaṁ;


pli: Kenāsi evaṁ jalitānubhāvā,


pli: Vaṇṇo ca te sabbadisā pabhāsatī”ti.


pli: Sā devatā attamanā,


pli: moggallānena pucchitā;


pli: Pañhaṁ puṭṭhā viyākāsi,


pli: yassa kammassidaṁ phalaṁ.


pli: “Ahaṁ manussesu manussabhūtā,


pli: Upāsikā cakkhumato ahosiṁ;


pli: Pāṇātipātā viratā ahosiṁ,


pli: Loke adinnaṁ parivajjayissaṁ.


pli: Amajjapā no ca musā abhāṇiṁ,


pli: Sakena sāminā ahosiṁ tuṭṭhā;


pli: Annañca pānañca pasannacittā,


pli: Sakkacca dānaṁ vipulaṁ adāsiṁ.


pli: Tena metādiso vaṇṇo,


pli: tena me idha mijjhati;


pli: Uppajjanti ca me bhogā,


pli: ye keci manaso piyā.


pli: Akkhāmi te bhikkhu mahānubhāva,


pli: Manussabhūtā yamakāsi puññaṁ;


pli: Tenamhi evaṁ jalitānubhāvā,


pli: Vaṇṇo ca me sabbadisā pabhāsatī”ti.


pli: Dutiyapatibbatāvimānaṁ dvādasamaṁ.


pli: Vimānavatthu


pli: Itthivimāna


pli: Pīṭhavagga


pli: 13. Paṭhamasuṇisāvimānavatthu


pli: “Abhikkantena vaṇṇena,


pli: yā tvaṁ tiṭṭhasi devate;


pli: Obhāsentī disā sabbā,


pli: osadhī viya tārakā.


pli: Kena tetādiso vaṇṇo,


pli: kena te idha mijjhati;


pli: Uppajjanti ca te bhogā,


pli: ye keci manaso piyā.


pli: Pucchāmi taṁ devi mahānubhāve,


pli: Manussabhūtā kimakāsi puññaṁ;


pli: Kenāsi evaṁ jalitānubhāvā,


pli: Vaṇṇo ca te sabbadisā pabhāsatī”ti.


pli: Sā devatā attamanā,


pli: moggallānena pucchitā;


pli: Pañhaṁ puṭṭhā viyākāsi,


pli: yassa kammassidaṁ phalaṁ.


pli: “Ahaṁ manussesu manussabhūtā,


pli: Suṇisā ahosiṁ sasurassa gehe.


pli: Addasaṁ virajaṁ bhikkhuṁ,


pli: vippasannamanāvilaṁ;


pli: Tassa adāsahaṁ pūvaṁ,


pli: pasannā sehi pāṇibhi;


pli: Bhāgaḍḍhabhāgaṁ datvāna,


pli: modāmi nandane vane.


pli: Tena metādiso vaṇṇo,


pli: tena me idha mijjhati;


pli: Uppajjanti ca me bhogā,


pli: ye keci manaso piyā.


pli: Akkhāmi te bhikkhu mahānubhāva,


pli: Manussabhūtā yamakāsi puññaṁ;


pli: Tenamhi evaṁ jalitānubhāvā,


pli: Vaṇṇo ca me sabbadisā pabhāsatī”ti.


pli: Paṭhamasuṇisāvimānaṁ terasamaṁ.


pli: Vimānavatthu


pli: Itthivimāna


pli: Pīṭhavagga


pli: 14. Dutiyasuṇisāvimānavatthu


pli: “Abhikkantena vaṇṇena,


pli: yā tvaṁ tiṭṭhasi devate;


pli: Obhāsentī disā sabbā,


pli: osadhī viya tārakā.


pli: Kena tetādiso vaṇṇo,


pli: kena te idha mijjhati;


pli: Uppajjanti ca te bhogā,


pli: ye keci manaso piyā.


pli: Pucchāmi taṁ devi mahānubhāve,


pli: Manussabhūtā kimakāsi puññaṁ;


pli: Kenāsi evaṁ jalitānubhāvā,


pli: Vaṇṇo ca te sabbadisā pabhāsatī”ti.


pli: Sā devatā attamanā,


pli: moggallānena pucchitā;


pli: Pañhaṁ puṭṭhā viyākāsi,


pli: yassa kammassidaṁ phalaṁ.


pli: “Ahaṁ manussesu manussabhūtā,


pli: Suṇisā ahosiṁ sasurassa gehe.


pli: Addasaṁ virajaṁ bhikkhuṁ,


pli: vippasannamanāvilaṁ;


pli: Tassa adāsahaṁ bhāgaṁ,


pli: pasannā sehi pāṇibhi;


pli: Kummāsapiṇḍaṁ datvāna,


pli: modāmi nandane vane.


pli: Tena metādiso vaṇṇo,


pli: tena me idha mijjhati;


pli: Uppajjanti ca me bhogā,


pli: ye keci manaso piyā.


pli: Akkhāmi te bhikkhu mahānubhāva,


pli: Manussabhūtā yamakāsi puññaṁ;


pli: Tenamhi evaṁ jalitānubhāvā,


pli: Vaṇṇo ca me sabbadisā pabhāsatī”ti.


pli: Dutiyasuṇisāvimānaṁ cuddasamaṁ.


pli: Vimānavatthu


pli: Itthivimāna


pli: Pīṭhavagga


pli: 15. Uttarāvimānavatthu


pli: “Abhikkantena vaṇṇena,


pli: yā tvaṁ tiṭṭhasi devate;


pli: Obhāsentī disā sabbā,


pli: osadhī viya tārakā.


pli: Kena tetādiso vaṇṇo,


pli: kena te idha mijjhati;


pli: Uppajjanti ca te bhogā,


pli: ye keci manaso piyā.


pli: Pucchāmi taṁ devi mahānubhāve,


pli: Manussabhūtā kimakāsi puññaṁ;


pli: Kenāsi evaṁ jalitānubhāvā,


pli: Vaṇṇo ca te sabbadisā pabhāsatī”ti.


pli: Sā devatā attamanā,


pli: moggallānena pucchitā;


pli: Pañhaṁ puṭṭhā viyākāsi,


pli: yassa kammassidaṁ phalaṁ.


pli: “Issā ca maccheramatho paḷāso,


pli: Nāhosi mayhaṁ gharamāvasantiyā;


pli: Akkodhanā bhattu vasānuvattinī,


pli: Uposathe niccahamappamattā.


pli: Cātuddasiṁ pañcadasiṁ,


pli: yā ca pakkhassa aṭṭhamī;


pli: Pāṭihāriyapakkhañca,


pli: aṭṭhaṅgasusamāgataṁ.


pli: Uposathaṁ upavasissaṁ,


pli: sadā sīlesu saṁvutā;


pli: Saññamā saṁvibhāgā ca,


pli: vimānaṁ āvasāmahaṁ.


pli: Pāṇātipātā viratā,


pli: musāvādā ca saññatā;


pli: Theyyā ca aticārā ca,


pli: majjapānā ca ārakā.


pli: Pañcasikkhāpade ratā,


pli: ariyasaccāna kovidā;


pli: Upāsikā cakkhumato,


pli: gotamassa yasassino.


pli: Sāhaṁ sakena sīlena,


pli: yasasā ca yasassinī;


pli: Anubhomi sakaṁ puññaṁ,


pli: sukhitā camhināmayā.


pli: Tena metādiso vaṇṇo,


pli: tena me idha mijjhati;


pli: Uppajjanti ca me bhogā,


pli: ye keci manaso piyā.


pli: Akkhāmi te bhikkhu mahānubhāva,


pli: Manussabhūtā yamahaṁ akāsiṁ;


pli: Tenamhi evaṁ jalitānubhāvā,


pli: Vaṇṇo ca me sabbadisā pabhāsatīti.


pli: Mama ca, bhante, vacanena bhagavato pāde sirasā vandeyyāsi—


pli: ‘uttarā nāma, bhante, upāsikā bhagavato pāde sirasā vandatī’ti.


pli: Anacchariyaṁ kho panetaṁ, bhante, yaṁ maṁ bhagavā aññatarasmiṁ sāmaññaphale byākareyya, taṁ bhagavā sakadāgāmiphale byākāsī”ti.


pli: Uttarāvimānaṁ pannarasamaṁ.


pli: Vimānavatthu


pli: Itthivimāna


pli: Pīṭhavagga


pli: 16. Sirimāvimānavatthu


pli: “Yuttā ca te paramaalaṅkatā hayā,


pli: Adhomukhā aghasigamā balī javā;


pli: Abhinimmitā pañcarathāsatā ca te,


pli: Anventi taṁ sārathicoditā hayā.


pli: Sā tiṭṭhasi rathavare alaṅkatā,


pli: Obhāsayaṁ jalamiva joti pāvako;


pli: Pucchāmi taṁ varatanu anomadassane,


pli: Kasmā nu kāyā anadhivaraṁ upāgami”.


pli: “Kāmaggapattānaṁ yamāhunuttaraṁ,


pli: Nimmāya nimmāya ramanti devatā;


pli: Tasmā kāyā accharā kāmavaṇṇinī,


pli: Idhāgatā anadhivaraṁ namassituṁ”.


pli: “Kiṁ tvaṁ pure sucaritamācarīdha,


pli: Kenacchasi tvaṁ amitayasā sukhedhitā;


pli: Iddhī ca te anadhivarā vihaṅgamā,


pli: Vaṇṇo ca te dasa disā virocati.


pli: Devehi tvaṁ parivutā sakkatā casi,


pli: Kuto cutā sugatigatāsi devate;


pli: Kassa vā tvaṁ vacanakarānusāsaniṁ,


pli: Ācikkha me tvaṁ yadi buddhasāvikā”ti.


pli: “Nagantare nagaravare sumāpite,


pli: Paricārikā rājavarassa sirimato;


pli: Nacce gīte paramasusikkhitā ahuṁ,


pli: Sirimāti maṁ rājagahe avediṁsu.


pli: Buddho ca me isinisabho vināyako,


pli: Adesayī samudayadukkhaniccataṁ;


pli: Asaṅkhataṁ dukkhanirodhasassataṁ,


pli: Maggañcimaṁ akuṭilamañjasaṁ sivaṁ.


pli: Sutvānahaṁ amatapadaṁ asaṅkhataṁ,


pli: Tathāgatassanadhivarassa sāsanaṁ;


pli: Sīlesvahaṁ paramasusaṁvutā ahuṁ,


pli: Dhamme ṭhitā naravarabuddhadesite.


pli: Ñatvānahaṁ virajapadaṁ asaṅkhataṁ,


pli: Tathāgatenanadhivarena desitaṁ;


pli: Tatthevahaṁ samathasamādhimāphusiṁ,


pli: Sāyeva me paramaniyāmatā ahu.


pli: Laddhānahaṁ amatavaraṁ visesanaṁ,


pli: Ekaṁsikā abhisamaye visesiya;


pli: Asaṁsayā bahujanapūjitā ahaṁ,


pli: Khiḍḍāratiṁ paccanubhomanappakaṁ.


pli: Evaṁ ahaṁ amatadasamhi devatā,


pli: Tathāgatassanadhivarassa sāvikā;


pli: Dhammaddasā paṭhamaphale patiṭṭhitā,


pli: Sotāpannā na ca pana matthi duggati.


pli: Sā vandituṁ anadhivaraṁ upāgamiṁ,


pli: Pāsādike kusalarate ca bhikkhavo;


pli: Namassituṁ samaṇasamāgamaṁ sivaṁ,


pli: Sagāravā sirimato dhammarājino.


pli: Disvā muniṁ muditamanamhi pīṇitā,


pli: Tathāgataṁ naravaradammasārathiṁ;


pli: Taṇhacchidaṁ kusalarataṁ vināyakaṁ,


pli: Vandāmahaṁ paramahitānukampakan”ti.


pli: Sirimāvimānaṁ soḷasamaṁ.


pli: Vimānavatthu


pli: Itthivimāna


pli: Pīṭhavagga


pli: 17. Kesakārīvimānavatthu


pli: “Idaṁ vimānaṁ ruciraṁ pabhassaraṁ,


pli: Veḷuriyathambhaṁ satataṁ sunimmitaṁ;


pli: Suvaṇṇarukkhehi samantamotthataṁ,


pli: Ṭhānaṁ mamaṁ kammavipākasambhavaṁ.


pli: Tatrūpapannā purimaccharā imā,


pli: Sataṁ sahassāni sakena kammunā;


pli: Tuvaṁsi ajjhupagatā yasassinī,


pli: Obhāsayaṁ tiṭṭhasi pubbadevatā.


pli: Sasī adhiggayha yathā virocati,


pli: Nakkhattarājāriva tārakāgaṇaṁ;


pli: Tatheva tvaṁ accharāsaṅgaṇaṁ imaṁ,


pli: Daddallamānā yasasā virocasi.


pli: Kuto nu āgamma anomadassane,


pli: Upapannā tvaṁ bhavanaṁ mamaṁ idaṁ;


pli: Brahmaṁva devā tidasā sahindakā,


pli: Sabbe na tappāmase dassanena tan”ti.


pli: “Yametaṁ sakka anupucchase mamaṁ,


pli: ‘Kuto cutā tvaṁ idha āgatā’ti;


pli: Bārāṇasī nāma puratthi kāsinaṁ,


pli: Tattha ahosiṁ pure kesakārikā.


pli: Buddhe ca dhamme ca pasannamānasā,


pli: Saṅghe ca ekantagatā asaṁsayā;


pli: Akhaṇḍasikkhāpadā āgatapphalā,


pli: Sambodhidhamme niyatā anāmayā”ti.


pli: “Tantyābhinandāmase svāgatañca te,


pli: Dhammena ca tvaṁ yasasā virocasi;


pli: Buddhe ca dhamme ca pasannamānase,


pli: Saṅghe ca ekantagate asaṁsaye;


pli: Akhaṇḍasikkhāpade āgatapphale,


pli: Sambodhidhamme niyate anāmaye”ti.


pli: Kesakārīvimānaṁ sattarasamaṁ.


pli: Tassuddānaṁ


pli: Pañca pīṭhā tayo nāvā,


pli: dīpatiladakkhiṇā dve;


pli: Pati dve suṇisā uttarā,


pli: sirimā kesakārikā;


pli: Vaggo tena pavuccatīti.


pli: Itthivimāne paṭhamo vaggo.


pli: Vimānavatthu


pli: Itthivimāna


pli: Cittalatāvagga


pli: 1. Dāsivimānavatthu


pli: “Api sakkova devindo,


pli: ramme cittalatāvane;


pli: Samantā anupariyāsi,


pli: nārīgaṇapurakkhatā;


pli: Obhāsentī disā sabbā,


pli: osadhī viya tārakā.


pli: Kena tetādiso vaṇṇo,


pli: kena te idha mijjhati;


pli: Uppajjanti ca te bhogā,


pli: ye keci manaso piyā.


pli: Pucchāmi taṁ devi mahānubhāve,


pli: Manussabhūtā kimakāsi puññaṁ;


pli: Kenāsi evaṁ jalitānubhāvā,


pli: Vaṇṇo ca te sabbadisā pabhāsatī”ti.


pli: Sā devatā attamanā,


pli: moggallānena pucchitā;


pli: Pañhaṁ puṭṭhā viyākāsi,


pli: yassa kammassidaṁ phalaṁ.


pli: “Ahaṁ manussesu manussabhūtā,


pli: Dāsī ahosiṁ parapessiyā kule.


pli: Upāsikā cakkhumato,


pli: gotamassa yasassino;


pli: Tassā me nikkamo āsi,


pli: sāsane tassa tādino.


pli: Kāmaṁ bhijjatuyaṁ kāyo,


pli: neva atthettha saṇṭhanaṁ;


pli: Sikkhāpadānaṁ pañcannaṁ,


pli: maggo sovatthiko sivo.


pli: Akaṇṭako agahano,


pli: uju sabbhi pavedito;


pli: Nikkamassa phalaṁ passa,


pli: yathidaṁ pāpuṇitthikā.


pli: Āmantanikā raññomhi,


pli: sakkassa vasavattino;


pli: Saṭṭhi tūriyasahassāni,


pli: paṭibodhaṁ karonti me.


pli: Ālambo gaggaro bhīmo,


pli: sādhuvādī ca saṁsayo;


pli: Pokkharo ca suphasso ca,


pli: viṇāmokkhā ca nāriyo.


pli: Nandā ceva sunandā ca,


pli: soṇadinnā sucimhitā;


pli: Alambusā missakesī ca,


pli: puṇḍarīkāti dāruṇī.


pli: Eṇīphassā suphassā ca,


pli: subhaddā muduvādinī;


pli: Etā caññā ca seyyāse,


pli: accharānaṁ pabodhikā.


pli: Tā maṁ kālenupāgantvā,


pli: abhibhāsanti devatā;


pli: Handa naccāma gāyāma,


pli: handa taṁ ramayāmase.


pli: Nayidaṁ akatapuññānaṁ,


pli: katapuññānamevidaṁ;


pli: Asokaṁ nandanaṁ rammaṁ,


pli: tidasānaṁ mahāvanaṁ.


pli: Sukhaṁ akatapuññānaṁ,


pli: idha natthi parattha ca;


pli: Sukhañca katapuññānaṁ,


pli: idha ceva parattha ca.


pli: Tesaṁ sahabyakāmānaṁ,


pli: kattabbaṁ kusalaṁ bahuṁ;


pli: Katapuññā hi modanti,


pli: sagge bhogasamaṅgino”ti.


pli: Dāsivimānaṁ paṭhamaṁ.


pli: Vimānavatthu


pli: Itthivimāna


pli: Cittalatāvagga


pli: 2. Lakhumāvimānavatthu


pli: “Abhikkantena vaṇṇena,


pli: yā tvaṁ tiṭṭhasi devate;


pli: Obhāsentī disā sabbā,


pli: osadhī viya tārakā.


pli: Kena tetādiso vaṇṇo,


pli: kena te idha mijjhati;


pli: Uppajjanti ca te bhogā,


pli: ye keci manaso piyā.


pli: Pucchāmi taṁ devi mahānubhāve,


pli: Manussabhūtā kimakāsi puññaṁ;


pli: Kenāsi evaṁ jalitānubhāvā,


pli: Vaṇṇo ca te sabbadisā pabhāsatī”ti.


pli: Sā devatā attamanā,


pli: moggallānena pucchitā;


pli: Pañhaṁ puṭṭhā viyākāsi,


pli: yassa kammassidaṁ phalaṁ.


pli: “Kevaṭṭadvārā nikkhamma,


pli: ahu mayhaṁ nivesanaṁ;


pli: Tattha sañcaramānānaṁ,


pli: sāvakānaṁ mahesinaṁ.


pli: Odanaṁ kummāsaṁ ḍākaṁ,


pli: loṇasovīrakañcahaṁ;


pli: Adāsiṁ ujubhūtesu,


pli: vippasannena cetasā.


pli: Cātuddasiṁ pañcadasiṁ,


pli: yā ca pakkhassa aṭṭhamī;


pli: Pāṭihāriyapakkhañca,


pli: aṭṭhaṅgasusamāgataṁ.


pli: Uposathaṁ upavasissaṁ,


pli: sadā sīlesu saṁvutā;


pli: Saññamā saṁvibhāgā ca,


pli: vimānaṁ āvasāmahaṁ.


pli: Pāṇātipātā viratā,


pli: musāvādā ca saññatā;


pli: Theyyā ca aticārā ca,


pli: majjapānā ca ārakā.


pli: Pañcasikkhāpade ratā,


pli: ariyasaccāna kovidā;


pli: Upāsikā cakkhumato,


pli: gotamassa yasassino.


pli: Tena metādiso vaṇṇo,


pli: Vaṇṇo ca me sabbadisā pabhāsatīti.


pli: Mama ca, bhante, vacanena bhagavato pāde sirasā vandeyyāsi—


pli: ‘lakhumā nāma, bhante, upāsikā bhagavato pāde sirasā vandatī’ti.


pli: Anacchariyaṁ kho panetaṁ, bhante, yaṁ maṁ bhagavā aññatarasmiṁ sāmaññaphale byākareyya.


pli: Taṁ bhagavā sakadāgāmiphale byākāsī”ti.


pli: Lakhumāvimānaṁ dutiyaṁ.


pli: Vimānavatthu


pli: Itthivimāna


pli: Pīṭhavagga


pli: 2. Dutiyapīṭhavimānavatthu


pli: “Pīṭhaṁ te veḷuriyamayaṁ uḷāraṁ,


pli: Manojavaṁ gacchati yenakāmaṁ;


pli: Alaṅkate malyadhare suvatthe,


pli: Obhāsasi vijjurivabbhakūṭaṁ.


pli: Kena tetādiso vaṇṇo,


pli: kena te idha mijjhati;


pli: Uppajjanti ca te bhogā,


pli: ye keci manaso piyā.


pli: Pucchāmi taṁ devi mahānubhāve,


pli: Manussabhūtā kimakāsi puññaṁ;


pli: Kenāsi evaṁ jalitānubhāvā,


pli: Vaṇṇo ca te sabbadisā pabhāsatī”ti.


pli: Sā devatā attamanā,


pli: moggallānena pucchitā;


pli: Pañhaṁ puṭṭhā viyākāsi,


pli: yassa kammassidaṁ phalaṁ.


pli: “Ahaṁ manussesu manussabhūtā,


pli: Abbhāgatānāsanakaṁ adāsiṁ;


pli: Abhivādayiṁ añjalikaṁ akāsiṁ,


pli: Yathānubhāvañca adāsi dānaṁ.


pli: Tena metādiso vaṇṇo,


pli: tena me idha mijjhati;


pli: Uppajjanti ca me bhogā,


pli: Akkhāmi te bhikkhu mahānubhāva,


pli: Manussabhūtā yamakāsi puññaṁ;


pli: Tenamhi evaṁ jalitānubhāvā,


pli: Vaṇṇo ca me sabbadisā pabhāsatī”ti.


pli: Dutiyapīṭhavimānaṁ dutiyaṁ.


pli: Vimānavatthu


pli: Itthivimāna


pli: Cittalatāvagga


pli: 3. Ācāmadāyikāvimānavatthu


pli: “Piṇḍāya te carantassa,


pli: tuṇhībhūtassa tiṭṭhato;


pli: Daliddā kapaṇā nārī,


pli: parāgāraṁ apassitā.


pli: Yā te adāsi ācāmaṁ,


pli: pasannā sehi pāṇibhi;


pli: Sā hitvā mānusaṁ dehaṁ,


pli: kaṁ nu sā disataṁ gatā”ti.


pli: “Piṇḍāya me carantassa,


pli: Yā me adāsi ācāmaṁ,


pli: vippamuttā ito cutā.


pli: Nimmānaratino nāma,


pli: santi devā mahiddhikā;


pli: Tattha sā sukhitā nārī,


pli: modatācāmadāyikā”ti.


pli: “Aho dānaṁ varākiyā,


pli: kassape suppatiṭṭhitaṁ;


pli: Parābhatena dānena,


pli: ijjhittha vata dakkhiṇā.


pli: Yā mahesittaṁ kāreyya,


pli: cakkavattissa rājino;


pli: Nārī sabbaṅgakalyāṇī,


pli: bhattu cānomadassikā;


pli: Etassācāmadānassa,


pli: kalaṁ nāgghati soḷasiṁ.


pli: Sataṁ nikkhā sataṁ assā,


pli: sataṁ assatarīrathā;


pli: Sataṁ kaññāsahassāni,


pli: āmuttamaṇikuṇḍalā;


pli: kalaṁ nāgghanti soḷasiṁ.


pli: Sataṁ hemavatā nāgā,


pli: īsādantā urūḷhavā;


pli: Suvaṇṇakacchā mātaṅgā,


pli: hemakappanavāsasā;


pli: Catunnamapi dīpānaṁ,


pli: issaraṁ yodha kāraye;


pli: kalaṁ nāgghati soḷasin”ti.


pli: Ācāmadāyikāvimānaṁ tatiyaṁ.


pli: Vimānavatthu


pli: Itthivimāna


pli: Cittalatāvagga


pli: 4. Caṇḍālivimānavatthu


pli: “Caṇḍāli vanda pādāni,


pli: gotamassa yasassino;


pli: Tameva anukampāya,


pli: aṭṭhāsi isisattamo.


pli: Abhippasādehi manaṁ,


pli: arahantamhi tādini;


pli: Khippaṁ pañjalikā vanda,


pli: parittaṁ tava jīvitan”ti.


pli: Coditā bhāvitattena,


pli: sarīrantimadhārinā;


pli: Caṇḍālī vandi pādāni,


pli: gotamassa yasassino.


pli: Tamenaṁ avadhī gāvī,


pli: caṇḍāliṁ pañjaliṁ ṭhitaṁ;


pli: Namassamānaṁ sambuddhaṁ,


pli: andhakāre pabhaṅkaranti.


pli: “Khīṇāsavaṁ vigatarajaṁ anejaṁ,


pli: Ekaṁ araññamhi raho nisinnaṁ;


pli: Deviddhipattā upasaṅkamitvā,


pli: Vandāmi taṁ vīra mahānubhāvan”ti.


pli: “Suvaṇṇavaṇṇā jalitā mahāyasā,


pli: Vimānamoruyha anekacittā;


pli: Parivāritā accharāsaṅgaṇena,


pli: Kā tvaṁ subhe devate vandase maman”ti.


pli: “Ahaṁ bhaddante caṇḍālī,


pli: tayā vīrena pesitā;


pli: Vandiṁ arahato pāde,


pli: Sāhaṁ vanditvā pādāni,


pli: cutā caṇḍālayoniyā;


pli: Vimānaṁ sabbato bhaddaṁ,


pli: upapannamhi nandane.


pli: Accharānaṁ satasahassaṁ,


pli: purakkhatvāna tiṭṭhati;


pli: Tāsāhaṁ pavarā seṭṭhā,


pli: vaṇṇena yasasāyunā.


pli: Pahūtakatakalyāṇā,


pli: Sampajānā paṭissatā;


pli: Muniṁ kāruṇikaṁ loke,


pli: Taṁ bhante vanditumāgatā”ti.


pli: Idaṁ vatvāna caṇḍālī,


pli: kataññū katavedinī;


pli: Vanditvā arahato pāde,


pli: tatthevantaradhāyathāti.


pli: Caṇḍālivimānaṁ catutthaṁ.


pli: Vimānavatthu


pli: Itthivimāna


pli: Cittalatāvagga


pli: 5. Bhadditthivimānavatthu


pli: “Nīlā pītā ca kāḷā ca,


pli: mañjiṭṭhā atha lohitā;


pli: Uccāvacānaṁ vaṇṇānaṁ,


pli: kiñjakkhaparivāritā.


pli: Mandāravānaṁ pupphānaṁ,


pli: mālaṁ dhāresi muddhani;


pli: Nayime aññesu kāyesu,


pli: rukkhā santi sumedhase.


pli: Kena kāyaṁ upapannā,


pli: tāvatiṁsaṁ yasassinī;


pli: Devate pucchitācikkha,


pli: kissa kammassidaṁ phalan”ti.


pli: “Bhadditthikāti maṁ aññaṁsu,


pli: Kimilāyaṁ upāsikā;


pli: Saddhā sīlena sampannā,


pli: Saṁvibhāgaratā sadā.


pli: Acchādanañca bhattañca,


pli: senāsanaṁ padīpiyaṁ;


pli: Adāsiṁ ujubhūtesu,


pli: vippasannena cetasā.


pli: Cātuddasiṁ pañcadasiṁ,


pli: yā ca pakkhassa aṭṭhamī;


pli: Pāṭihāriyapakkhañca,


pli: aṭṭhaṅgasusamāgataṁ.


pli: Uposathaṁ upavasissaṁ,


pli: sadā sīlesu saṁvutā;


pli: Saññamā saṁvibhāgā ca,


pli: vimānaṁ āvasāmahaṁ.


pli: Pāṇātipātā viratā,


pli: musāvādā ca saññatā;


pli: Theyyā ca aticārā ca,


pli: majjapānā ca ārakā.


pli: Pañcasikkhāpade ratā,


pli: Ariyasaccāna kovidā;


pli: Upāsikā cakkhumato,


pli: Appamādavihārinī;


pli: Katāvāsā katakusalā tato cutā,


pli: Sayaṁpabhā anuvicarāmi nandanaṁ.


pli: Bhikkhū cāhaṁ paramahitānukampake,


pli: Abhojayiṁ tapassiyugaṁ mahāmuniṁ;


pli: Aṭṭhaṅgikaṁ aparimitaṁ sukhāvahaṁ,


pli: Uposathaṁ satatamupāvasiṁ ahaṁ;


pli: Sayaṁpabhā anuvicarāmi nandanan”ti.


pli: Bhadditthivimānaṁ pañcamaṁ.


pli: Vimānavatthu


pli: Itthivimāna


pli: Cittalatāvagga


pli: 6. Soṇadinnāvimānavatthu


pli: “Abhikkantena vaṇṇena,


pli: yā tvaṁ tiṭṭhasi devate;


pli: Obhāsentī disā sabbā,


pli: osadhī viya tārakā.


pli: Kena tetādiso vaṇṇo,


pli: kena te idha mijjhati;


pli: Uppajjanti ca te bhogā,


pli: ye keci manaso piyā.


pli: Pucchāmi taṁ devi mahānubhāve,


pli: Manussabhūtā kimakāsi puññaṁ;


pli: Kenāsi evaṁ jalitānubhāvā,


pli: Vaṇṇo ca te sabbadisā pabhāsatī”ti.


pli: Sā devatā attamanā,


pli: moggallānena pucchitā;


pli: Pañhaṁ puṭṭhā viyākāsi,


pli: yassa kammassidaṁ phalaṁ.


pli: “Soṇadinnāti maṁ aññaṁsu,


pli: nāḷandāyaṁ upāsikā;


pli: Saddhā sīlena sampannā,


pli: saṁvibhāgaratā sadā.


pli: Acchādanañca bhattañca,


pli: senāsanaṁ padīpiyaṁ;


pli: Adāsiṁ ujubhūtesu,


pli: vippasannena cetasā.


pli: Cātuddasiṁ pañcadasiṁ,


pli: yā ca pakkhassa aṭṭhamī;


pli: Pāṭihāriyapakkhañca,


pli: aṭṭhaṅgasusamāgataṁ.


pli: Uposathaṁ upavasissaṁ,


pli: sadā sīlesu saṁvutā;


pli: Saññamā saṁvibhāgā ca,


pli: vimānaṁ āvasāmahaṁ.


pli: Pāṇātipātā viratā,


pli: musāvādā ca saññatā;


pli: Theyyā ca aticārā ca,


pli: majjapānā ca ārakā.


pli: Pañcasikkhāpade ratā,


pli: ariyasaccāna kovidā;


pli: Upāsikā cakkhumato,


pli: gotamassa yasassino.


pli: Tena metādiso vaṇṇo,


pli: Vaṇṇo ca me sabbadisā pabhāsatī”ti.


pli: Soṇadinnāvimānaṁ chaṭṭhaṁ.


pli: Vimānavatthu


pli: Itthivimāna


pli: Cittalatāvagga


pli: 7. Uposathāvimānavatthu


pli: “Abhikkantena vaṇṇena,


pli: yā tvaṁ tiṭṭhasi devate;


pli: Obhāsentī disā sabbā,


pli: osadhī viya tārakā.


pli: Kena tetādiso vaṇṇo,


pli: Vaṇṇo ca te sabbadisā pabhāsatī”ti.


pli: Sā devatā attamanā,


pli: yassa kammassidaṁ phalaṁ.


pli: “Uposathāti maṁ aññaṁsu,


pli: sāketāyaṁ upāsikā;


pli: Saddhā sīlena sampannā,


pli: saṁvibhāgaratā sadā.


pli: Acchādanañca bhattañca,


pli: senāsanaṁ padīpiyaṁ;


pli: Adāsiṁ ujubhūtesu,


pli: vippasannena cetasā.


pli: Cātuddasiṁ pañcadasiṁ,


pli: yā ca pakkhassa aṭṭhamī;


pli: Pāṭihāriyapakkhañca,


pli: aṭṭhaṅgasusamāgataṁ.


pli: Uposathaṁ upavasissaṁ,


pli: sadā sīlesu saṁvutā;


pli: Saññamā saṁvibhāgā ca,


pli: vimānaṁ āvasāmahaṁ.


pli: Pāṇātipātā viratā,


pli: musāvādā ca saññatā;


pli: Theyyā ca aticārā ca,


pli: majjapānā ca ārakā.


pli: Pañcasikkhāpade ratā,


pli: ariyasaccāna kovidā;


pli: Upāsikā cakkhumato,


pli: gotamassa yasassino.


pli: Tena metādiso vaṇṇo,


pli: Vaṇṇo ca me sabbadisā pabhāsatī”ti.


pli: “Abhikkhaṇaṁ nandanaṁ sutvā,


pli: Chando me udapajjatha;


pli: Tattha cittaṁ paṇidhāya,


pli: Upapannāmhi nandanaṁ.


pli: Nākāsiṁ satthu vacanaṁ,


pli: buddhassādiccabandhuno;


pli: Hīne cittaṁ paṇidhāya,


pli: sāmhi pacchānutāpinī”ti.


pli: “Kīva ciraṁ vimānamhi,


pli: idha vacchasuposathe;


pli: Devate pucchitācikkha,


pli: yadi jānāsi āyuno”ti.


pli: “Saṭṭhi vassasahassāni,


pli: tisso ca vassakoṭiyo;


pli: Idha ṭhatvā mahāmuni,


pli: ito cutā gamissāmi;


pli: Manussānaṁ sahabyatan”ti.


pli: “Mā tvaṁ uposathe bhāyi,


pli: sambuddhenāsi byākatā;


pli: Sotāpannā visesayi,


pli: pahīnā tava duggatī”ti.


pli: Uposathāvimānaṁ sattamaṁ.


pli: Vimānavatthu


pli: Itthivimāna


pli: Cittalatāvagga


pli: 8. Niddāvimānavatthu


pli: “Abhikkantena vaṇṇena,


pli: yā tvaṁ tiṭṭhasi devate;


pli: Obhāsentī disā sabbā,


pli: osadhī viya tārakā.


pli: Kena tetādiso vaṇṇo,


pli: Vaṇṇo ca te sabbadisā pabhāsatī”ti.


pli: Sā devatā attamanā,


pli: yassa kammassidaṁ phalaṁ.


pli: “Niddāti mamaṁ aññaṁsu,


pli: Rājagahasmiṁ upāsikā;


pli: Saddhā sīlena sampannā,


pli: Saṁvibhāgaratā sadā.


pli: Acchādanañca bhattañca,


pli: senāsanaṁ padīpiyaṁ;


pli: Adāsiṁ ujubhūtesu,


pli: vippasannena cetasā.


pli: Cātuddasiṁ pañcadasiṁ,


pli: yā ca pakkhassa aṭṭhamī;


pli: Pāṭihāriyapakkhañca,


pli: aṭṭhaṅgasusamāgataṁ.


pli: Uposathaṁ upavasissaṁ,


pli: sadā sīlesu saṁvutā;


pli: Saññamā saṁvibhāgā ca,


pli: vimānaṁ āvasāmahaṁ.


pli: Pāṇātipātā viratā,


pli: musāvādā ca saññatā;


pli: Theyyā ca aticārā ca,


pli: majjapānā ca ārakā.


pli: Pañcasikkhāpade ratā,


pli: ariyasaccāna kovidā;


pli: Upāsikā cakkhumato,


pli: gotamassa yasassino.


pli: Tena metādiso vaṇṇo,


pli: vaṇṇo ca me sabbadisā pabhāsatī”ti.


pli: Niddāvimānaṁ aṭṭhamaṁ.


pli: Vimānavatthu


pli: Itthivimāna


pli: Cittalatāvagga


pli: 9. Suniddāvimānavatthu


pli: “Abhikkantena vaṇṇena,


pli: osadhī viya tārakā.


pli: Kena tetādiso vaṇṇo,


pli: vaṇṇo ca te sabbadisā pabhāsatī”ti.


pli: Sā devatā attamanā,


pli: yassa kammassidaṁ phalaṁ.


pli: “Suniddāti maṁ aññaṁsu,


pli: rājagahasmiṁ upāsikā;


pli: Saddhā sīlena sampannā,


pli: saṁvibhāgaratā sadā.


pli: Pañcasikkhāpade ratā,


pli: ariyasaccāna kovidā;


pli: Upāsikā cakkhumato,


pli: gotamassa yasassino.


pli: Tena metādiso vaṇṇo,


pli: vaṇṇo ca me sabbadisā pabhāsatī”ti.


pli: Suniddāvimānaṁ navamaṁ.


pli: Vimānavatthu


pli: Itthivimāna


pli: Cittalatāvagga


pli: 10. Paṭhamabhikkhādāyikāvimānavatthu


pli: “Abhikkantena vaṇṇena,


pli: yā tvaṁ tiṭṭhasi devate;


pli: Obhāsentī disā sabbā,


pli: osadhī viya tārakā.


pli: Kena tetādiso vaṇṇo,


pli: vaṇṇo ca te sabbadisā pabhāsatī”ti.


pli: Sā devatā attamanā,


pli: yassa kammassidaṁ phalaṁ.


pli: “Ahaṁ manussesu manussabhūtā,


pli: Purimāya jātiyā manussaloke.


pli: Addasaṁ virajaṁ buddhaṁ,


pli: vippasannamanāvilaṁ;


pli: Tassa adāsahaṁ bhikkhaṁ,


pli: pasannā sehi pāṇibhi.


pli: Tena metādiso vaṇṇo,


pli: Vaṇṇo ca me sabbadisā pabhāsatī”ti.


pli: Paṭhamabhikkhādāyikāvimānaṁ dasamaṁ.


pli: Vimānavatthu


pli: Itthivimāna


pli: Cittalatāvagga


pli: 11. Dutiyabhikkhādāyikāvimānavatthu


pli: “Abhikkantena vaṇṇena,


pli: yā tvaṁ tiṭṭhasi devate;


pli: Obhāsentī disā sabbā,


pli: osadhī viya tārakā.


pli: Kena tetādiso vaṇṇo,


pli: vaṇṇo ca te sabbadisā pabhāsatī”ti.


pli: Sā devatā attamanā,


pli: yassa kammassidaṁ phalaṁ.


pli: “Ahaṁ manussesu manussabhūtā,


pli: Purimāya jātiyā manussaloke.


pli: Addasaṁ virajaṁ bhikkhuṁ,


pli: vippasannamanāvilaṁ;


pli: Tassa adāsahaṁ bhikkhaṁ,


pli: pasannā sehi pāṇibhi.


pli: Tena metādiso vaṇṇo,


pli: Vaṇṇo ca me sabbadisā pabhāsatī”ti.


pli: Dutiyabhikkhādāyikāvimānaṁ ekādasamaṁ.


pli: Tassuddānaṁ


pli: Dāsī ceva lakhumā ca,


pli: atha ācāmadāyikā;


pli: Caṇḍālī bhadditthī ceva,


pli: soṇadinnā uposathā;


pli: Niddā ceva suniddā ca,


pli: dve ca bhikkhāya dāyikā;


pli: Vaggo tena pavuccatīti.


pli: Itthivimāne dutiyo vaggo.


pli: Bhāṇavāraṁ paṭhamaṁ.


pli: Vimānavatthu


pli: Itthivimāna


pli: Pāricchattakavagga


pli: 1. Uḷāravimānavatthu


pli: “Uḷāro te yaso vaṇṇo,


pli: sabbā obhāsate disā;


pli: Nāriyo naccanti gāyanti,


pli: devaputtā alaṅkatā.


pli: Modenti parivārenti,


pli: tava pūjāya devate;


pli: Sovaṇṇāni vimānāni,


pli: tavimāni sudassane.


pli: Tuvaṁsi issarā tesaṁ,


pli: sabbakāmasamiddhinī;


pli: Abhijātā mahantāsi,


pli: devakāye pamodasi;


pli: Devate pucchitācikkha,


pli: kissa kammassidaṁ phalan”ti.


pli: “Ahaṁ manussesu manussabhūtā,


pli: Purimāya jātiyā manussaloke;


pli: Dussīlakule suṇisā ahosiṁ,


pli: Assaddhesu kadariyesu ahaṁ.


pli: Saddhā sīlena sampannā,


pli: saṁvibhāgaratā sadā;


pli: Piṇḍāya caramānassa,


pli: apūvaṁ te adāsahaṁ.


pli: Tadāhaṁ sassuyācikkhiṁ,


pli: samaṇo āgato idha;


pli: Tassa adāsahaṁ pūvaṁ,


pli: pasannā sehi pāṇibhi.


pli: Itissā sassu paribhāsi,


pli: avinītāsi tvaṁ vadhu;


pli: Na maṁ sampucchituṁ icchi,


pli: samaṇassa dadāmahaṁ.


pli: Tato me sassu kupitā,


pli: pahāsi musalena maṁ;


pli: Kūṭaṅgacchi avadhi maṁ,


pli: nāsakkhiṁ jīvituṁ ciraṁ.


pli: Sā ahaṁ kāyassa bhedā,


pli: vippamuttā tato cutā;


pli: Devānaṁ tāvatiṁsānaṁ,


pli: upapannā sahabyataṁ.


pli: Tena metādiso vaṇṇo,


pli: Vaṇṇo ca me sabbadisā pabhāsatī”ti.


pli: Uḷāravimānaṁ paṭhamaṁ.


pli: Vimānavatthu


pli: Itthivimāna


pli: Pīṭhavagga


pli: 3. Tatiyapīṭhavimānavatthu


pli: “Pīṭhaṁ te sovaṇṇamayaṁ uḷāraṁ,


pli: Manojavaṁ gacchati yenakāmaṁ;


pli: Alaṅkate malyadhare suvatthe,


pli: Obhāsasi vijjurivabbhakūṭaṁ.


pli: Kena tetādiso vaṇṇo,


pli: kena te idha mijjhati;


pli: Uppajjanti ca te bhogā,


pli: ye keci manaso piyā.


pli: Pucchāmi taṁ devi mahānubhāve,


pli: Manussabhūtā kimakāsi puññaṁ;


pli: Kenāsi evaṁ jalitānubhāvā,


pli: Vaṇṇo ca te sabbadisā pabhāsatī”ti.


pli: Sā devatā attamanā,


pli: moggallānena pucchitā;


pli: Pañhaṁ puṭṭhā viyākāsi,


pli: yassa kammassidaṁ phalaṁ.


pli: “Appassa kammassa phalaṁ mamedaṁ,


pli: Yenamhi evaṁ jalitānubhāvā;


pli: Ahaṁ manussesu manussabhūtā,


pli: Purimāya jātiyā manussaloke.


pli: Addasaṁ virajaṁ bhikkhuṁ,


pli: vippasannamanāvilaṁ;


pli: Tassa adāsahaṁ pīṭhaṁ,


pli: pasannā sehi pāṇibhi.


pli: Tena metādiso vaṇṇo,


pli: tena me idha mijjhati;


pli: Uppajjanti ca me bhogā,


pli: ye keci manaso piyā.


pli: Akkhāmi te bhikkhu mahānubhāva,


pli: Manussabhūtā yamakāsi puññaṁ;


pli: Tenamhi evaṁ jalitānubhāvā,


pli: Vaṇṇo ca me sabbadisā pabhāsatī”ti.


pli: Tatiyapīṭhavimānaṁ tatiyaṁ.


pli: Vimānavatthu


pli: Itthivimāna


pli: Pāricchattakavagga


pli: 2. Ucchudāyikāvimānavatthu


pli: “Obhāsayitvā pathaviṁ sadevakaṁ,


pli: Atirocasi candimasūriyā viya;


pli: Siriyā ca vaṇṇena yasena tejasā,


pli: Brahmāva deve tidase sahindake.


pli: Pucchāmi taṁ uppalamāladhārinī,


pli: Āveḷinī kañcanasannibhattace;


pli: Alaṅkate uttamavatthadhārinī,


pli: Kā tvaṁ subhe devate vandase mamaṁ.


pli: Kiṁ tvaṁ pure kammamakāsi attanā,


pli: Manussabhūtā purimāya jātiyā;


pli: Dānaṁ suciṇṇaṁ atha sīlasaṁyamaṁ,


pli: Kenūpapannā sugatiṁ yasassinī;


pli: Devate pucchitācikkha,


pli: Kissa kammassidaṁ phalan”ti.


pli: “Idāni bhante imameva gāmaṁ,


pli: Piṇḍāya amhākaṁ gharaṁ upāgami;


pli: Tato te ucchussa adāsi khaṇḍikaṁ,


pli: Pasannacittā atulāya pītiyā.


pli: Sassu ca pacchā anuyuñjate mamaṁ,


pli: Kahaṁ nu ucchuṁ vadhuke avākiri;


pli: Na chaḍḍitaṁ no pana khāditaṁ mayā,


pli: Santassa bhikkhussa sayaṁ adāsahaṁ.


pli: Tuyhaṁ nvidaṁ issariyaṁ atho mama,


pli: Itissā sassu paribhāsate mamaṁ;


pli: Pīṭhaṁ gahetvā pahāraṁ adāsi me,


pli: Tato cutā kālakatāmhi devatā.


pli: Tadeva kammaṁ kusalaṁ kataṁ mayā,


pli: Sukhañca kammaṁ anubhomi attanā;


pli: Devehi saddhiṁ paricārayāmahaṁ,


pli: Modāmahaṁ kāmaguṇehi pañcahi.


pli: Devindaguttā tidasehi rakkhitā,


pli: Samappitā kāmaguṇehi pañcahi.


pli: Etādisaṁ puññaphalaṁ anappakaṁ,


pli: Mahāvipākā mama ucchudakkhiṇā;


pli: Mahājutikā mama ucchudakkhiṇā;


pli: Sahassanettoriva nandane vane.


pli: Tuvañca bhante anukampakaṁ viduṁ,


pli: Upecca vandiṁ kusalañca pucchisaṁ;


pli: Tato te ucchussa adāsi khaṇḍikaṁ,


pli: Pasannacittā atulāya pītiyā”ti.


pli: Ucchudāyikāvimānaṁ dutiyaṁ.


pli: Vimānavatthu


pli: Itthivimāna


pli: Pāricchattakavagga


pli: 3. Pallaṅkavimānavatthu


pli: “Pallaṅkaseṭṭhe maṇisoṇṇacitte,


pli: Pupphābhikiṇṇe sayane uḷāre;


pli: Tatthacchasi devi mahānubhāve,


pli: Uccāvacā iddhi vikubbamānā.


pli: Imā ca te accharāyo samantato,


pli: Naccanti gāyanti pamodayanti;


pli: Deviddhipattāsi mahānubhāve,


pli: Manussabhūtā kimakāsi puññaṁ;


pli: Kenāsi evaṁ jalitānubhāvā,


pli: Vaṇṇo ca te sabbadisā pabhāsatī”ti.


pli: “Ahaṁ manussesu manussabhūtā,


pli: Aḍḍhe kule suṇisā ahosiṁ;


pli: Akkodhanā bhattuvasānuvattinī,


pli: Uposathe appamattā ahosiṁ.


pli: Manussabhūtā daharā apāpikā,


pli: Pasannacittā patimābhirādhayiṁ;


pli: Divā ca ratto ca manāpacārinī,


pli: Ahaṁ pure sīlavatī ahosiṁ.


pli: Pāṇātipātā viratā acorikā,


pli: Saṁsuddhakāyā sucibrahmacārinī;


pli: Amajjapā no ca musā abhāṇiṁ,


pli: Sikkhāpadesu paripūrakārinī.


pli: Cātuddasiṁ pañcadasiṁ,


pli: yā ca pakkhassa aṭṭhamī;


pli: Pāṭihāriyapakkhañca,


pli: pasannamānasā ahaṁ.


pli: Aṭṭhaṅgupetaṁ anudhammacārinī,


pli: Uposathaṁ pītimanā upāvasiṁ;


pli: Imañca ariyaṁ aṭṭhaṅgavarehupetaṁ,


pli: Samādiyitvā kusalaṁ sukhudrayaṁ;


pli: Patimhi kalyāṇī vasānuvattinī,


pli: Ahosiṁ pubbe sugatassa sāvikā.


pli: Etādisaṁ kusalaṁ jīvaloke,


pli: Kammaṁ karitvāna visesabhāginī;


pli: Kāyassa bhedā abhisamparāyaṁ,


pli: Deviddhipattā sugatimhi āgatā.


pli: Vimānapāsādavare manorame,


pli: Parivāritā accharāsaṅgaṇena;


pli: Sayaṁpabhā devagaṇā ramenti maṁ,


pli: Dīghāyukiṁ devavimānamāgatan”ti.


pli: Pallaṅkavimānaṁ tatiyaṁ.


pli: Vimānavatthu


pli: Itthivimāna


pli: Pāricchattakavagga


pli: 4. Latāvimānavatthu


pli: Latā ca sajjā pavarā ca devatā,


pli: Accimatī rājavarassa sirīmato;


pli: Sutā ca rañño vessavaṇassa dhītā,


pli: Rājīmatī dhammaguṇehi sobhatha.


pli: Pañcettha nāriyo āgamaṁsu nhāyituṁ,


pli: Sītodakaṁ uppaliniṁ sivaṁ nadiṁ;


pli: Tā tattha nhāyitvā rametvā devatā,


pli: Naccitvā gāyitvā sutā lataṁ bravi.


pli: “Pucchāmi taṁ uppalamāladhārini,


pli: Āveḷini kañcanasannibhattace;


pli: Timiratambakkhi nabheva sobhane,


pli: Dīghāyukī kena kato yaso tava.


pli: Kenāsi bhadde patino piyatarā,


pli: Visiṭṭhakalyāṇitarassu rūpato;


pli: Padakkhiṇā naccanagītavādite,


pli: Ācikkha no tvaṁ naranāripucchitā”ti.


pli: “Ahaṁ manussesu manussabhūtā,


pli: Uḷārabhoge kule suṇisā ahosiṁ;


pli: Akkodhanā bhattuvasānuvattinī,


pli: Uposathe appamattā ahosiṁ.


pli: Manussabhūtā daharā apāpikā,


pli: Pasannacittā patimābhirādhayiṁ;


pli: Sadevaraṁ sassasuraṁ sadāsakaṁ,


pli: Abhirādhayiṁ tamhi kato yaso mama.


pli: Sāhaṁ tena kusalena kammunā,


pli: Catubbhi ṭhānehi visesamajjhagā;


pli: Āyuñca vaṇṇañca sukhaṁ balañca,


pli: Khiḍḍāratiṁ paccanubhomanappakaṁ”.


pli: “Sutaṁ nu taṁ bhāsati yaṁ ayaṁ latā,


pli: Yaṁ no apucchimha akittayī no;


pli: Patino kiramhākaṁ visiṭṭha nārīnaṁ,


pli: Gatī ca tāsaṁ pavarā ca devatā.


pli: Patīsu dhammaṁ pacarāma sabbā,


pli: Patibbatā yattha bhavanti itthiyo;


pli: Patīsu dhammaṁ pacaritva sabbā,


pli: Lacchāmase bhāsati yaṁ ayaṁ latā.


pli: Sīho yathā pabbatasānugocaro,


pli: Mahindharaṁ pabbatamāvasitvā;


pli: Pasayha hantvā itare catuppade,


pli: Khudde mige khādati maṁsabhojano.


pli: Tatheva saddhā idha ariyasāvikā,


pli: Bhattāraṁ nissāya patiṁ anubbatā;


pli: Kodhaṁ vadhitvā abhibhuyya maccharaṁ,


pli: Saggamhi sā modati dhammacārinī”ti.


pli: Latāvimānaṁ catutthaṁ.


pli: Vimānavatthu


pli: Itthivimāna


pli: Pāricchattakavagga


pli: Guttilavimānavatthu


pli: 1. Vatthuttamadāyikāvimānavatthu


pli: “Sattatantiṁ sumadhuraṁ,


pli: Rāmaṇeyyaṁ avācayiṁ;


pli: So maṁ raṅgamhi avheti,


pli: ‘Saraṇaṁ me hohi kosiyā’”ti.


pli: “Ahaṁ te saraṇaṁ homi,


pli: Ahamācariyapūjako;


pli: Na taṁ jayissati sisso,


pli: Sissamācariya jessasī”ti.


pli: “Abhikkantena vaṇṇena,


pli: yā tvaṁ tiṭṭhasi devate;


pli: Obhāsentī disā sabbā,


pli: osadhī viya tārakā.


pli: Kena tetādiso vaṇṇo,


pli: kena te idha mijjhati;


pli: Uppajjanti ca te bhogā,


pli: ye keci manaso piyā.


pli: Pucchāmi taṁ devi mahānubhāve,


pli: Manussabhūtā kimakāsi puññaṁ;


pli: Kenāsi evaṁ jalitānubhāvā,


pli: Vaṇṇo ca te sabbadisā pabhāsatī”ti.


pli: Sā devatā attamanā,


pli: moggallānena pucchitā;


pli: Pañhaṁ puṭṭhā viyākāsi,


pli: yassa kammassidaṁ phalaṁ.


pli: “Vatthuttamadāyikā nārī,


pli: Pavarā hoti naresu nārīsu;


pli: Evaṁ piyarūpadāyikā manāpaṁ,


pli: Dibbaṁ sā labhate upecca ṭhānaṁ.


pli: Tassā me passa vimānaṁ,


pli: Accharā kāmavaṇṇinīhamasmi;


pli: Accharāsahassassāhaṁ,


pli: Pavarā passa puññānaṁ vipākaṁ.


pli: Tena metādiso vaṇṇo,


pli: tena me idha mijjhati;


pli: Uppajjanti ca me bhogā,


pli: ye keci manaso piyā.


pli: Akkhāmi te bhikkhu mahānubhāva,


pli: Manussabhūtā yamakāsi puññaṁ;


pli: Tenamhi evaṁ jalitānubhāvā,


pli: Vaṇṇo ca me sabbadisā pabhāsatī”ti.


pli: (Anantaraṁ caturavimānaṁ yathā vatthadāyikāvimānaṁ tathā vitthāretabbaṁ.)


pli: 2. Pupphuttamadāyikāvimānavatthu


pli: “Abhikkantena vaṇṇena,


pli: osadhī viya tārakā.


pli: Kena tetādiso vaṇṇo,


pli: Pucchāmi taṁ devi mahānubhāve,


pli: Vaṇṇo ca te sabbadisā pabhāsatī”ti.


pli: Sā devatā attamanā,


pli: yassa kammassidaṁ phalaṁ.


pli: “Pupphuttamadāyikā nārī,


pli: Pavarā hoti naresu nārīsu;


pli: Evaṁ piyarūpadāyikā manāpaṁ,


pli: Dibbaṁ sā labhate upecca ṭhānaṁ.


pli: Tassā me passa vimānaṁ,


pli: Accharā kāmavaṇṇinīhamasmi;


pli: Accharāsahassassāhaṁ,


pli: Pavarā passa puññānaṁ vipākaṁ.


pli: Tena metādiso vaṇṇo,


pli: Vaṇṇo ca me sabbadisā pabhāsatī”ti.


pli: 3. Gandhuttamadāyikāvimānavatthu


pli: “Abhikkantena vaṇṇena,


pli: osadhī viya tārakā.


pli: Kena tetādiso vaṇṇo,


pli: ye keci manaso piyā.


pli: Pucchāmi taṁ devi mahānubhāve,


pli: Vaṇṇo ca te sabbadisā pabhāsatī”ti.


pli: Sā devatā attamanā,


pli: yassa kammassidaṁ phalaṁ.


pli: “Gandhuttamadāyikā nārī,


pli: Pavarā hoti naresu nārīsu;


pli: Evaṁ piyarūpadāyikā manāpaṁ,


pli: Dibbaṁ sā labhate upecca ṭhānaṁ.


pli: Tassā me passa vimānaṁ,


pli: Accharā kāmavaṇṇinīhamasmi;


pli: Accharāsahassassāhaṁ,


pli: Pavarā passa puññānaṁ vipākaṁ.


pli: Tena metādiso vaṇṇo,


pli: Vaṇṇo ca me sabbadisā pabhāsatī”ti.


pli: 4. Phaluttamadāyikāvimānavatthu


pli: “Abhikkantena vaṇṇena,


pli: osadhī viya tārakā.


pli: Kena tetādiso vaṇṇo,


pli: ye keci manaso piyā.


pli: Pucchāmi taṁ devi mahānubhāve,


pli: Vaṇṇo ca te sabbadisā pabhāsatī”ti.


pli: Sā devatā attamanā,


pli: yassa kammassidaṁ phalaṁ.


pli: “Phaluttamadāyikā nārī,


pli: Pavarā hoti naresu nārīsu;


pli: Evaṁ piyarūpadāyikā manāpaṁ,


pli: Dibbaṁ sā labhate upecca ṭhānaṁ.


pli: Tassā me passa vimānaṁ,


pli: Accharā kāmavaṇṇinīhamasmi;


pli: Accharāsahassassāhaṁ,


pli: Pavarā passa puññānaṁ vipākaṁ.


pli: Tena metādiso vaṇṇo,


pli: Vaṇṇo ca me sabbadisā pabhāsatī”ti.


pli: 5. Rasuttamadāyikāvimānavatthu


pli: “Abhikkantena vaṇṇena,


pli: osadhī viya tārakā.


pli: Kena tetādiso vaṇṇo,


pli: ye keci manaso piyā.


pli: Pucchāmi taṁ devi mahānubhāve,


pli: Vaṇṇo ca te sabbadisā pabhāsatī”ti.


pli: Sā devatā attamanā,


pli: yassa kammassidaṁ phalaṁ.


pli: “Rasuttamadāyikā nārī,


pli: Pavarā hoti naresu nārīsu;


pli: Evaṁ piyarūpadāyikā manāpaṁ,


pli: Dibbaṁ sā labhate upecca ṭhānaṁ.


pli: Tassā me passa vimānaṁ,


pli: Accharā kāmavaṇṇinīhamasmi;


pli: Accharāsahassassāhaṁ,


pli: Pavarā passa puññānaṁ vipākaṁ.


pli: Tena metādiso vaṇṇo,


pli: Vaṇṇo ca me sabbadisā pabhāsatī”ti.


pli: 6. Gandhapañcaṅgulikadāyikāvimānavatthu


pli: “Abhikkantena vaṇṇena,


pli: osadhī viya tārakā.


pli: Kena tetādiso vaṇṇo,


pli: Vaṇṇo ca te sabbadisā pabhāsatī”ti.


pli: Sā devatā attamanā,


pli: yassa kammassidaṁ phalaṁ.


pli: “Gandhapañcaṅgulikaṁ ahamadāsiṁ,


pli: Kassapassa bhagavato thūpamhi;


pli: Evaṁ piyarūpadāyikā manāpaṁ,


pli: Dibbaṁ sā labhate upecca ṭhānaṁ.


pli: Tassā me passa vimānaṁ,


pli: Accharā kāmavaṇṇinīhamasmi;


pli: Accharāsahassassāhaṁ,


pli: Pavarā passa puññānaṁ vipākaṁ.


pli: Tena metādiso vaṇṇo,


pli: Vaṇṇo ca me sabbadisā pabhāsatī”ti.


pli: (Anantaraṁ caturavimānaṁ yathā gandhapañcaṅgulikadāyikāvimānaṁ tathā vitthāretabbaṁ.)


pli: 7. Ekūposathavimānavatthu


pli: “Abhikkantena vaṇṇena,


pli: vaṇṇo ca te sabbadisā pabhāsatī”ti.


pli: “Bhikkhū ca ahaṁ bhikkhuniyo ca,


pli: Addasāsiṁ panthapaṭipanne;


pli: Tesāhaṁ dhammaṁ sutvāna,


pli: Ekūposathaṁ upavasissaṁ.


pli: 8. Udakadāyikāvimānavatthu


pli: Sā devatā attamanā,


pli: yassa kammassidaṁ phalaṁ.


pli: “Udake ṭhitā udakamadāsiṁ,


pli: Bhikkhuno cittena vippasannena;


pli: Evaṁ piyarūpadāyikā manāpaṁ,


pli: Dibbaṁ sā labhate upecca ṭhānaṁ.


pli: Tassā me passa vimānaṁ,


pli: Accharā kāmavaṇṇinīhamasmi;


pli: Accharāsahassassāhaṁ,


pli: Pavarā passa puññānaṁ vipākaṁ.


pli: Tena metādiso vaṇṇo,


pli: Vaṇṇo ca me sabbadisā pabhāsatī”ti.


pli: 9. Upaṭṭhānavimānavatthu


pli: “Abhikkantena vaṇṇena,


pli: Vaṇṇo ca te sabbadisā pabhāsatī”ti.


pli: “Sassuñcāhaṁ sasurañca,


pli: Caṇḍike kodhane ca pharuse ca;


pli: Anusūyikā upaṭṭhāsiṁ,


pli: Appamattā sakena sīlena.


pli: vaṇṇo ca me sabbadisā pabhāsatī”ti.


pli: 10. Aparakammakārinīvimānavatthu


pli: vaṇṇo ca te sabbadisā pabhāsatī”ti.


pli: Sā devatā attamanā,


pli: yassa kammassidaṁ phalaṁ.


pli: “Parakammakarī āsiṁ,


pli: Atthenātanditā dāsī;


pli: Akkodhanānatimāninī,


pli: Saṁvibhāginī sakassa bhāgassa.


pli: Tassā me passa vimānaṁ,


pli: Accharā kāmavaṇṇinīhamasmi;


pli: Accharāsahassassāhaṁ,


pli: Pavarā passa puññānaṁ vipākaṁ.


pli: Tena metādiso vaṇṇo,


pli: Vaṇṇo ca me sabbadisā pabhāsatī”ti.


pli: 11. Khīrodanadāyikāvimānavatthu


pli: “Abhikkantena vaṇṇena,


pli: osadhī viya tārakā.


pli: Kena tetādiso vaṇṇo,


pli: Vaṇṇo ca te sabbadisā pabhāsatī”ti.


pli: Sā devatā attamanā,


pli: yassa kammassidaṁ phalaṁ.


pli: “Khīrodanaṁ ahamadāsiṁ,


pli: Bhikkhuno piṇḍāya carantassa;


pli: Evaṁ karitvā kammaṁ,


pli: Sugatiṁ upapajja modāmi.


pli: Tassā me passa vimānaṁ,


pli: Accharā kāmavaṇṇinīhamasmi;


pli: Accharāsahassassāhaṁ,


pli: Pavarā passa puññānaṁ vipākaṁ.


pli: Tena metādiso vaṇṇo,


pli: Vaṇṇo ca me sabbadisā pabhāsatī”ti.


pli: Anantaraṁ pañcavīsativimānaṁ yathā khīrodanadāyikāvimānaṁ tathā vitthāretabbaṁ.


pli: 12. Phāṇitadāyikāvimānavatthu


pli: “Abhikkantena vaṇṇena,


pli: sabbadisā pabhāsatī”ti.


pli: “Phāṇitaṁ ahamadāsiṁ,


pli: 13. Ucchukhaṇḍikadāyikāvatthu


pli: “Ucchukhaṇḍikaṁ ahamadāsiṁ,


pli: 14. Timbarusakadāyikāvimānavatthu


pli: “Timbarusakaṁ ahamadāsiṁ,


pli: Bhikkhuno piṇḍāya carantassa;


pli: 15. Kakkārikadāyikāvimānavatthu


pli: “Kakkārikaṁ ahamadāsiṁ,


pli: 16. Eḷālukadāyikāvimānavatthu


pli: “Eḷālukaṁ ahamadāsiṁ,


pli: 17. Valliphaladāyikāvimānavatthu


pli: “Valliphalaṁ ahamadāsiṁ,


pli: 18. Phārusakadāyikāvimānavatthu


pli: “Phārusakaṁ ahamadāsiṁ,


pli: 19. Hatthappatāpakadāyikāvimānavatthu


pli: “Hatthappatāpakaṁ ahamadāsiṁ,


pli: 20. Sākamuṭṭhidāyikāvimānavatthu


pli: “Sākamuṭṭhiṁ ahamadāsiṁ,


pli: Bhikkhuno panthapaṭipannassa;


pli: 21. Pupphakamuṭṭhidāyikāvimānavatthu


pli: “Pupphakamuṭṭhiṁ ahamadāsiṁ,


pli: 22. Mūlakadāyikāvimānavatthu


pli: “Mūlakaṁ ahamadāsiṁ,


pli: Bhikkhuno piṇḍāya carantassa;


pli: 23. Nimbamuṭṭhidāyikāvimānavatthu


pli: “Nimbamuṭṭhiṁ ahamadāsiṁ,


pli: 24. Ambakañjikadāyikāvimānavatthu


pli: “Ambakañjikaṁ ahamadāsiṁ,


pli: 25. Doṇinimmajjanidāyikāvimānavatthu


pli: “Doṇinimmajjaniṁ ahamadāsiṁ,


pli: 26. Kāyabandhanadāyikāvimānavatthu


pli: “Kāyabandhanaṁ ahamadāsiṁ,


pli: 27. Aṁsabaddhakadāyikāvimānavatthu


pli: “Aṁsabaddhakaṁ ahamadāsiṁ,


pli: 28. Āyogapaṭṭadāyikāvimānavatthu


pli: “Āyogapaṭṭaṁ ahamadāsiṁ,


pli: 29. Vidhūpanadāyikāvimānavatthu


pli: “Vidhūpanaṁ ahamadāsiṁ,


pli: 30. Tālavaṇṭadāyikāvimānavatthu


pli: “Tālavaṇṭaṁ ahamadāsiṁ,


pli: Bhikkhuno piṇḍāya carantassa;


pli: 31. Morahatthadāyikāvimānavatthu


pli: “Morahatthaṁ ahamadāsiṁ,


pli: 32. Chattadāyikāvimānavatthu


pli: “Chattaṁ ahamadāsiṁ,


pli: 33. Upāhanadāyikāvimānavatthu


pli: “Upāhanaṁ ahamadāsiṁ,


pli: 34. Pūvadāyikāvimānavatthu


pli: “Pūvaṁ ahamadāsiṁ,


pli: 35. Modakadāyikāvimānavatthu


pli: “Modakaṁ ahamadāsiṁ,


pli: 36. Sakkhalikadāyikāvimānavatthu


pli: “Sakkhalikaṁ ahamadāsiṁ,


pli: Tassā me passa vimānaṁ,


pli: Accharā kāmavaṇṇinīhamasmi;


pli: Accharāsahassassāhaṁ,


pli: Pavarā passa puññānaṁ vipākaṁ.


pli: Tena metādiso vaṇṇo,


pli: Vaṇṇo ca me sabbadisā pabhāsatī”ti.


pli: “Svāgataṁ vata me ajja,


pli: suppabhātaṁ suhuṭṭhitaṁ;


pli: Yaṁ addasāmi devatāyo,


pli: accharā kāmavaṇṇiniyo.


pli: Imāsāhaṁ dhammaṁ sutvā,


pli: Kāhāmi kusalaṁ bahuṁ;


pli: Dānena samacariyāya,


pli: Saññamena damena ca;


pli: Svāhaṁ tattha gamissāmi,


pli: Yattha gantvā na socare”ti.


pli: Guttilavimānaṁ pañcamaṁ.


pli: Vimānavatthu


pli: Itthivimāna


pli: Pāricchattakavagga


pli: 6. Daddallavimānavatthu


pli: “Daddallamānā vaṇṇena,


pli: yasasā ca yasassinī;


pli: Sabbe deve tāvatiṁse,


pli: vaṇṇena atirocasi.


pli: Dassanaṁ nābhijānāmi,


pli: idaṁ paṭhamadassanaṁ;


pli: Kasmā kāyā nu āgamma,


pli: nāmena bhāsase maman”ti.


pli: “Ahaṁ bhadde subhaddāsiṁ,


pli: pubbe mānusake bhave;


pli: Sahabhariyā ca te āsiṁ,


pli: bhaginī ca kaniṭṭhikā.


pli: Sā ahaṁ kāyassa bhedā,


pli: vippamuttā tato cutā;


pli: Nimmānaratīnaṁ devānaṁ,


pli: upapannā sahabyatan”ti.


pli: “Pahūtakatakalyāṇā,


pli: te deve yanti pāṇino;


pli: Yesaṁ tvaṁ kittayissasi,


pli: subhadde jātimattano.


pli: Atha tvaṁ kena vaṇṇena,


pli: kena vā anusāsitā;


pli: Kīdiseneva dānena,


pli: subbatena yasassinī.


pli: Yasaṁ etādisaṁ pattā,


pli: visesaṁ vipulamajjhagā;


pli: Devate pucchitācikkha,


pli: kissa kammassidaṁ phalan”ti.


pli: “Aṭṭheva piṇḍapātāni,


pli: yaṁ dānaṁ adadaṁ pure;


pli: Dakkhiṇeyyassa saṅghassa,


pli: pasannā sehi pāṇibhi.


pli: Tena metādiso vaṇṇo,


pli: vaṇṇo ca me sabbadisā pabhāsatī”ti.


pli: “Ahaṁ tayā bahutare bhikkhū,


pli: Saññate brahmacārayo;


pli: Tappesiṁ annapānena,


pli: Pasannā sehi pāṇibhi.


pli: Tayā bahutaraṁ datvā,


pli: hīnakāyūpagā ahaṁ;


pli: Kathaṁ tvaṁ appataraṁ datvā,


pli: “Manobhāvanīyo bhikkhu,


pli: sandiṭṭho me pure ahu;


pli: Tāhaṁ bhattena nimantesiṁ,


pli: revataṁ attanaṭṭhamaṁ.


pli: So me atthapurekkhāro,


pli: anukampāya revato;


pli: Saṅghe dehīti maṁvoca,


pli: tassāhaṁ vacanaṁ kariṁ.


pli: Sā dakkhiṇā saṅghagatā,


pli: appameyye patiṭṭhitā;


pli: Puggalesu tayā dinnaṁ,


pli: na taṁ tava mahapphalan”ti.


pli: “Idānevāhaṁ jānāmi,


pli: saṅghe dinnaṁ mahapphalaṁ;


pli: Sāhaṁ gantvā manussattaṁ,


pli: vadaññū vītamaccharā;


pli: Saṅghe dānāni dassāmi,


pli: appamattā punappunan”ti.


pli: “Kā esā devatā bhadde,


pli: tayā mantayate saha;


pli: Sabbe deve tāvatiṁse,


pli: vaṇṇena atirocatī”ti.


pli: “Manussabhūtā devinda,


pli: pubbe mānusake bhave;


pli: Sahabhariyā ca me āsi,


pli: bhaginī ca kaniṭṭhikā;


pli: Saṅghe dānāni datvāna,


pli: katapuññā virocatī”ti.


pli: “Dhammena pubbe bhaginī,


pli: tayā bhadde virocati;


pli: Yaṁ saṅghamhi appameyye,


pli: patiṭṭhāpesi dakkhiṇaṁ”.


pli: “Pucchito hi mayā buddho,


pli: gijjhakūṭamhi pabbate;


pli: Vipākaṁ saṁvibhāgassa,


pli: yattha dinnaṁ mahapphalaṁ.


pli: Yajamānānaṁ manussānaṁ,


pli: puññapekkhāna pāṇinaṁ;


pli: Karotaṁ opadhikaṁ puññaṁ,


pli: Taṁ me buddho viyākāsi,


pli: jānaṁ kammaphalaṁ sakaṁ;


pli: Cattāro ca paṭipannā,


pli: cattāro ca phale ṭhitā;


pli: Esa saṅgho ujubhūto,


pli: paññāsīlasamāhito.


pli: saṅghe dinnaṁ mahapphalaṁ.


pli: Eso hi saṅgho vipulo mahaggato,


pli: Esappameyyo udadhīva sāgaro;


pli: Ete hi seṭṭhā naravīrasāvakā,


pli: Pabhaṅkarā dhammamudīrayanti.


pli: Tesaṁ sudinnaṁ suhutaṁ suyiṭṭhaṁ,


pli: Ye saṅghamuddissa dadanti dānaṁ;


pli: Sā dakkhiṇā saṅghagatā patiṭṭhitā,


pli: Mahapphalā lokavidūna vaṇṇitā.


pli: Etādisaṁ yaññamanussarantā,


pli: Ye vedajātā vicaranti loke;


pli: Vineyya maccheramalaṁ samūlaṁ,


pli: Aninditā saggamupenti ṭhānan”ti.


pli: Daddallavimānaṁ chaṭṭhaṁ.


pli: Vimānavatthu


pli: Itthivimāna


pli: Pāricchattakavagga


pli: 7. Pesavatīvimānavatthu


pli: “Phalikarajatahemajālachannaṁ,


pli: Vividhacitratalamaddasaṁ surammaṁ;


pli: Byamhaṁ sunimmitaṁ toraṇūpapannaṁ,


pli: Rucakupakiṇṇamidaṁ subhaṁ vimānaṁ.


pli: Bhāti ca dasa disā nabheva suriyo,


pli: Sarade tamonudo sahassaraṁsī;


pli: Tathā tapati midaṁ tava vimānaṁ,


pli: Jalamiva dhūmasikho nise nabhagge.


pli: Musatīva nayanaṁ sateratāva,


pli: Ākāse ṭhapitamidaṁ manuññaṁ;


pli: Vīṇāmurajasammatāḷaghuṭṭhaṁ,


pli: Iddhaṁ indapuraṁ yathā tavedaṁ.


pli: Padumakumuduppalakuvalayaṁ,


pli: Yodhika bandhukanojakā ca santi;


pli: Sālakusumitapupphitā asokā,


pli: Vividhadumaggasugandhasevitamidaṁ.


pli: Saḷalalabujabhujaka saṁyuttā,


pli: Kusakasuphullitalatāvalambinīhi;


pli: Maṇijālasadisā yasassinī,


pli: Rammā pokkharaṇī upaṭṭhitā te.


pli: Udakaruhā ca yetthi pupphajātā,


pli: Thalajā ye ca santi rukkhajātā;


pli: Mānusakāmānussakā ca dibbā,


pli: Sabbe tuyhaṁ nivesanamhi jātā.


pli: Kissa saṁyamadamassayaṁ vipāko,


pli: Kenāsi kammaphalenidhūpapannā;


pli: Yathā ca te adhigatamidaṁ vimānaṁ,


pli: Tadanupadaṁ avacāsiḷārapamhe”ti.


pli: “Yathā ca me adhigatamidaṁ vimānaṁ,


pli: Koñcamayūracakorasaṅghacaritaṁ;


pli: Dibyapilavahaṁsarājaciṇṇaṁ,


pli: Dijakāraṇḍavakokilābhinaditaṁ.


pli: Nānāsantānakapuppharukkhavividhā,


pli: Pāṭalijambuasokarukkhavantaṁ;


pli: Yathā ca me adhigatamidaṁ vimānaṁ,


pli: Taṁ te pavedayāmi suṇohi bhante.


pli: Magadhavarapuratthimena,


pli: Nāḷakagāmo nāma atthi bhante;


pli: Tattha ahosiṁ pure suṇisā,


pli: Pesavatīti tattha jāniṁsu mamaṁ.


pli: Sāhamapacitatthadhammakusalaṁ,


pli: Devamanussapūjitaṁ mahantaṁ;


pli: Upatissaṁ nibbutamappameyyaṁ,


pli: Muditamanā kusumehi abbhukiriṁ.


pli: Paramagatigatañca pūjayitvā,


pli: Antimadehadharaṁ isiṁ uḷāraṁ;


pli: Pahāya mānusakaṁ samussayaṁ,


pli: Tidasagatā idha māvasāmi ṭhānan”ti.


pli: Pesavatīvimānaṁ sattamaṁ.


pli: Vimānavatthu


pli: Itthivimāna


pli: Pāricchattakavagga


pli: 8. Mallikāvimānavatthu


pli: “Pītavatthe pītadhaje,


pli: pītālaṅkārabhūsite;


pli: Pītantarāhi vaggūhi,


pli: apiḷandhāva sobhasi.


pli: Kā kambukāyūradhare,


pli: kañcanāveḷabhūsite;


pli: Hemajālakasañchanne,


pli: nānāratanamālinī.


pli: Sovaṇṇamayā lohitaṅgamayā ca,


pli: Muttāmayā veḷuriyamayā ca;


pli: Masāragallā sahalohitaṅgā,


pli: Pārevatakkhīhi maṇīhi cittatā.


pli: Koci koci ettha mayūrasussaro,


pli: Haṁsassa rañño karavīkasussaro;


pli: Tesaṁ saro suyyati vaggurūpo,


pli: Pañcaṅgikaṁ tūriyamivappavāditaṁ.


pli: Ratho ca te subho vaggu,


pli: nānāratanacittito;


pli: Nānāvaṇṇāhi dhātūhi,


pli: suvibhattova sobhati.


pli: Tasmiṁ rathe kañcanabimbavaṇṇe,


pli: Yā tvaṁ ṭhitā bhāsasimaṁ padesaṁ;


pli: Devate pucchitācikkha,


pli: Kissa kammassidaṁ phalan”ti.


pli: “Sovaṇṇajālaṁ maṇisoṇṇacittitaṁ,


pli: Muttācitaṁ hemajālena channaṁ;


pli: Parinibbute gotame appameyye,


pli: Pasannacittā ahamābhiropayiṁ.


pli: Tāhaṁ kammaṁ karitvāna,


pli: kusalaṁ buddhavaṇṇitaṁ;


pli: Apetasokā sukhitā,


pli: sampamodāmanāmayā”ti.


pli: Mallikāvimānaṁ aṭṭhamaṁ.


pli: Vimānavatthu


pli: Itthivimāna


pli: Pāricchattakavagga


pli: 9. Visālakkhivimānavatthu


pli: “Kā nāma tvaṁ visālakkhi,


pli: ramme cittalatāvane;


pli: Samantā anupariyāsi,


pli: nārīgaṇapurakkhatā.


pli: Yadā devā tāvatiṁsā,


pli: pavisanti imaṁ vanaṁ;


pli: Sayoggā sarathā sabbe,


pli: citrā honti idhāgatā.


pli: Tuyhañca idha pattāya,


pli: uyyāne vicarantiyā;


pli: Kāye na dissatī cittaṁ,


pli: kena rūpaṁ tavedisaṁ;


pli: Devate pucchitācikkha,


pli: kissa kammassidaṁ phalan”ti.


pli: “Yena kammena devinda,


pli: rūpaṁ mayhaṁ gatī ca me;


pli: Iddhi ca ānubhāvo ca,


pli: taṁ suṇohi purindada.


pli: Ahaṁ rājagahe ramme,


pli: sunandā nāmupāsikā;


pli: Saddhā sīlena sampannā,


pli: saṁvibhāgaratā sadā.


pli: Acchādanañca bhattañca,


pli: senāsanaṁ padīpiyaṁ;


pli: Adāsiṁ ujubhūtesu,


pli: vippasannena cetasā.


pli: Cātuddasiṁ pañcadasiṁ,


pli: yā ca pakkhassa aṭṭhamī;


pli: Pāṭihāriyapakkhañca,


pli: aṭṭhaṅgasusamāgataṁ.


pli: Uposathaṁ upavasissaṁ,


pli: sadā sīlesu saṁvutā;


pli: Saññamā saṁvibhāgā ca,


pli: vimānaṁ āvasāmahaṁ.


pli: Pāṇātipātā viratā,


pli: musāvādā ca saññatā;


pli: Theyyā ca aticārā ca,


pli: majjapānā ca ārakā.


pli: Pañcasikkhāpade ratā,


pli: ariyasaccāna kovidā;


pli: Upāsikā cakkhumato,


pli: gotamassa yasassino.


pli: Tassā me ñātikulā dāsī,


pli: sadā mālābhihārati;


pli: Tāhaṁ bhagavato thūpe,


pli: sabbamevābhiropayiṁ.


pli: Uposathe cahaṁ gantvā,


pli: mālāgandhavilepanaṁ;


pli: Thūpasmiṁ abhiropesiṁ,


pli: pasannā sehi pāṇibhi.


pli: Tena kammena devinda,


pli: rūpaṁ mayhaṁ gatī ca me;


pli: Iddhī ca ānubhāvo ca,


pli: yaṁ mālaṁ abhiropayiṁ.


pli: Yañca sīlavatī āsiṁ,


pli: na taṁ tāva vipaccati;


pli: Āsā ca pana me devinda,


pli: sakadāgāminī siyan”ti.


pli: Visālakkhivimānaṁ navamaṁ.


pli: Vimānavatthu


pli: Itthivimāna


pli: Pāricchattakavagga


pli: 10. Pāricchattakavimānavatthu


pli: “Pāricchattake koviḷāre,


pli: ramaṇīye manorame;


pli: Dibbamālaṁ ganthamānā,


pli: gāyantī sampamodasi.


pli: Tassā te naccamānāya,


pli: aṅgamaṅgehi sabbaso;


pli: Dibbā saddā niccharanti,


pli: savanīyā manoramā.


pli: Dibbā gandhā pavāyanti,


pli: sucigandhā manoramā.


pli: Vivattamānā kāyena,


pli: yā veṇīsu piḷandhanā;


pli: Tesaṁ suyyati nigghoso,


pli: tūriye pañcaṅgike yathā.